**ΠΑΡΑΡΤΗΜΑ 2**

ΕΠΕΞΗΓΗΜΑΤΙΚΟ ΥΠΟΜΝΗΜΑ

ΓΙΑ ΤΙΣ ΠΡΟΝΟΙΕΣ ΤΟΥ

ΠΡΟΫΠΟΛΟΓΙΣΜΟΥ ΓΙΑ ΤΟ ΕΤΟΣ 2022

**ΑΡΧΗ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ ΚΥΠΡΟΥ**

**ΙΟΥΛΙΟΣ 2021**

**ΑΡΧΗ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ ΚΥΠΡΟΥ**

**ΕΠΕΞΗΓΗΜΑΤΙΚΟ ΥΠΟΜΝΗΜΑ ΓΙΑ ΤΙΣ ΠΡΟΝΟΙΕΣ ΤΟΥ**

**ΠΡΟΫΠΟΛΟΓΙΣΜΟΥ ΓΙΑ ΤΟ ΕΤΟΣ 2022**

# ΠΕΡΙΕΧΟΜΕΝΑ

|  | | Σελίδα |
| --- | --- | --- |
| ΕΙΣΑΓΩΓΗ ……………………………………………………………………….. | | **1** |
| ΕΠΕΞΗΓΗΣΕΙΣ ΚΑΤΑ ΚΑΤΗΓΟΡΙΑ ΕΣΟΔΩΝ …………………………… | | **3** |
| ΕΠΕΞΗΓΗΣΕΙΣ ΚΑΤΑ ΚΑΤΗΓΟΡΙΑ ΔΑΠΑΝΩΝ ……………………………. | | **5** |
| 4-1000 | Αμοιβή Διοικητικού Συμβουλίου ……………………………….. | 5 |
| 4-2000 | Αποδοχές Προσωπικού …………………………………………. | 6 |
| 4-3000 | Οδοιπορικά ……………………………………………………….. | 10 |
| 4-4000 | Έξοδα Λειτουργίας Γραφείου …………………………………… | 11 |
| 4-5000 | Διάφορα Έξοδα …………………………………………………... | 15 |
| 4-5500 | Εγκαταστάσεις, Επιδιορθώσεις, Συντήρηση και Λειτουργία …. | 21 |
| 4-6000 | Ανάπτυξη Ανθρώπινου Δυναμικού ……………………………. | 24 |
| 4-6500 | Συνεργασία με Διεθνείς Οργανισμούς ………………………… | 34 |
| 4-7000 | Κεφαλαιουχικές Δαπάνες ………………………………………. | 35 |
| 4-8900 | Μη Προβλεπόμενες Δαπάνες και Αποθεματικό ……………… | 37 |
| ΠΙΝΑΚΕΣ | …... | **38** |
| Πίνακας 1 | Καταρτιζόμενοι και Δαπάνες κατά Κατηγορία Δραστηριότητας Κατάρτισης για το 2022 ..….................................................... | 39 |
| Πίνακας 2 | Συνολικές Δαπάνες Συγχρηματοδοτούμενων Έργων ΑνΑΔ/ ΕΚΤ/ΠΑΝ για την Προγραμματική Περίοδο 2014–2020 ……… | 40 |
| Πίνακας 3 | Δαπάνες Συγχρηματοδοτούμενων Έργων ΑνΑΔ/ΕΚΤ/ΠΑΝ κατ’ έτος για την Προγραμματική Περίοδο 2014–2020 ............ | 41 |
| Πίνακας 4 | Φυσικό Αντικείμενο Συγχρηματοδοτούμενων Έργων ΑνΑΔ/ ΕΚΤ/ΠΑΝ για την Προγραμματική Περίοδο 2014–2020 .......... | 42 |
| Πίνακας 5 | Δαπάνες Συγχρηματοδοτούμενων Έργων ΑνΑΔ/ΕΚΤ+ κατ’ έτος για την Προγραμματική Περίοδο 2021–2027 ................... | 43 |
| Πίνακας 6 | Φυσικό Αντικείμενο Συγχρηματοδοτούμενων Έργων ΑνΑΔ/ ΕΚΤ+ για την Προγραμματική Περίοδο 2021–2027 ................. | 44 |
| Πίνακας 7 | Δαπάνες Συγχρηματοδοτούμενων Έργων ΑνΑΔ/ΤΑΑ κατ’ έτος για την Περίοδο 2021–2026 ............................................ | 45 |
| Πίνακας 8 | Φυσικό Αντικείμενο Συγχρηματοδοτούμενων Έργων ΑνΑΔ/ ΤΑΑ για την Περίοδο 2021–2026 ............................................ | 46 |

# ΕΙΣΑΓΩΓΗ

Ο **Προϋπολογισμός** της ΑνΑΔ για το 2022 βασίζεται στο Στρατηγικό Σχέδιο 2022-2024 της ΑνΑΔ, του οποίου σκοπός είναι η επιτέλεση του ρόλου και της αποστολής της ΑνΑΔ μέσω της επίτευξης των **στρατηγικών επιδιώξεών** της, οι οποίες είναι οι ακόλουθες:

***► Αναβάθμιση του ανθρώπινου δυναμικού του τόπου*** *με τη συνεχή και διά βίου μάθηση των απασχολουμένων, των ανέργων και του αδρανούς δυναμικού, με έμφαση στους νέους, στα άτομα μεγαλύτερης ηλικίας και χαμηλής εξειδίκευσης και στους μακροχρόνια ανέργους.*

***► Βελτίωση της παραγωγικότητας, ενίσχυση της ανταγωνιστικότητας και ανάπτυξη της ανθεκτικότητας των κυπριακών επιχειρήσεων*** *μέσα από τη βελτίωση της προσαρμοστικότητας και την καλύτερη αξιοποίηση του ανθρώπινου δυναμικού τους.*

***► Ενίσχυση της διασφάλισης της ποιότητας και αποτελεσματικότητας του συστήματος κατάρτισης και ανάπτυξης του ανθρώπινου δυναμικού*** *μέσα από την αξιολόγηση και πιστοποίηση της παρεχόμενης κατάρτισης, την ενίσχυση των συστημάτων και διαδικασιών ελέγχου, καθώς και των γνώσεων, δεξιοτήτων και επαγγελματικών προσόντων του ανθρώπινου δυναμικού του τόπου.*

Για την επίτευξη των πιο πάνω στρατηγικών επιδιώξεων έχουν καθοριστεί οι ακόλουθοι **Στόχοι**:

**Στόχος 1**: Αποδοτική και αποτελεσματική λειτουργία της ΑνΑΔ

**Στόχος 2**: Αναβάθμιση του ανθρώπινου δυναμικού

**Στόχος 3**: Διασφάλιση της ποιότητας του συστήματος κατάρτισης και ανάπτυξης του ανθρώπινου δυναμικού

**Στόχος 4**: Προώθηση της έρευνας και ανάπτυξης

Στο σκέλος των **Εσόδων**, ο Προϋπολογισμός της ΑνΑΔ για το 2022 προβλέπει έσοδα ύψους **€36.510.000** σε σύγκριση με €33.709.200 που υπολογίζεται ότι θα είναι το 2021.

Στο σκέλος των **Εξόδων**, ο Προϋπολογισμός προβλέπει συνολικές δαπάνες ύψους **€40.531.000** σε σύγκριση με €36.096.880 που υπολογίζεται ότι θα είναι το 2021.

Η κατανομή των προτεινόμενων δαπανών για το 2022 συγκριτικά με τα δύο τελευταία χρόνια είναι η ακόλουθη:

|  |  |  |  |  |  |  |
| --- | --- | --- | --- | --- | --- | --- |
| **Δαπάνες** | **2020 (Πραγματ.)** | | **2021**  **(Αναθεωρ.)***\** | | **2022 (Προϋπολ.)***\** | |
| **€ χιλ.** | **%** | **€ χιλ.** | **%** | **€ χιλ.** | **%** |
| Αποδοχές Προσωπικού | 5.326 | **18,2** | 6.183 | **17,1** | 6.546 | **16,2** |
| Άλλες Λειτουργικές Δαπάνες | 1.671 | **5,7** | 2.036 | **5,7** | 2.625 | **6,5** |
| Ανάπτυξη Ανθρώπινου Δυναμικού | 21.887 | **74,6** | 27.000 | **74,8** | 30.000 | **74,4** |
| Συνεργασία με Διεθνείς Οργανισμούς | - | **-** | - | **-** | 10 | **0,0** |
| Κεφαλαιουχικές Δαπάνες | 452 | **1,5** | 878 | **2,4** | 1.150 | **2,9** |
| Σύνολο | **29.336** | **100,0** | **36.097** | **100,0** | **40.331** | **100,0** |

*\* Δεν περιλαμβάνεται η πρόνοια για μη προβλεπόμενες δαπάνες.*

### Επισημαίνεται ότι, μέρος των πιο πάνω δαπανών αφορά Φόρο Προστιθέμενης Αξίας, ο οποίος δεν δύναται να ανακτηθεί αφού η ΑνΑΔ εξαιρείται του Φ.Π.Α..

Το προβλεπόμενο **έλλειμμα** του Προϋπολογισμού, το οποίο ανέρχεται σε **€4.021.000**, θα καλυφθεί από τα πλεονάσματα του Ταμείου Ανάπτυξης Ανθρώπινου Δυναμικού, τα οποία στο τέλος του 2022 αναμένεται να μειωθούν σε €69.482.111 (περιλαμβανομένου του ποσού που είναι διαθέσιμο για σκοπούς του Σχεδίου Συντάξεων και Χορηγημάτων στους Υπαλλήλους της ΑνΑΔ και καταβολής φιλοδωρήματος σε εργοδοτουμένους που απασχολούνται με σύμβαση στην ΑνΑΔ).

# ΕΠΕΞΗΓΗΣΕΙΣ ΚΑΤΑ ΚΑΤΗΓΟΡΙΑ ΕΣΟΔΩΝ

Άρθρο 3-1000 "Τέλος Ανάπτυξης Ανθρώπινου Δυναμικού": **€33.576.000**

Τα έσοδα από το Τέλος Ανάπτυξης Ανθρώπινου Δυναμικού, βασίζονται πάνω σε ισχύουσα νομοθεσία και κανονισμούς και προβλέπεται ότι θα ανέλθουν σε €33.576.000, λαμβάνοντας υπόψη τους διάφορους παράγοντες που επηρεάζουν το ύψος των εισπράξεων, όπως οι διαφοροποιήσεις στο επικερδώς απασχολούμενο εργατικό δυναμικό και στους μισθούς.

Άρθρο 3-2000 "Έσοδα από Επενδύσεις": **€1.397.000**

Τα έσοδα από επενδύσεις προέρχονται κυρίως από τους τόκους που αποφέρουν οι επενδύσεις σε Ομόλογα της Κυπριακής Δημοκρατίας και οι καταθέσεις σε πιστωτικά ιδρύματα που λειτουργούν στην Κύπρο. Οι επενδύσεις της ΑνΑΔ γίνονται σύμφωνα με το Πλαίσιο Επενδυτικής Πολιτικής της ΑνΑΔ, στο οποίο έχουν υιοθετηθεί όλες οι απαιτήσεις του εγκεκριμένου επενδυτικού πλαισίου, το οποίο εξέδωσε ο Υπουργός Οικονομικών δυνάμει του άρθρου 3 του περί Νομικών Προσώπων Δημοσίου Δικαίου (Επενδύσεις) Νόμου του 1991 (Ν.100/91).

Άρθρο 3-3000 "Τόκοι": **€3.500**

Τα έσοδα από τόκους προέρχονται από λογαριασμούς σε πιστωτικά ιδρύματα που λειτουργούν στην Κύπρο τους οποίους τηρεί η ΑνΑΔ για αντιμετώπιση των τρεχουσών αναγκών της (τρεχούμενοι λογαριασμοί και λογαριασμοί προειδοποίησης), καθώς και από εκπαιδευτικά και στεγαστικά δάνεια που παρέχονται σε υπαλλήλους της ΑνΑΔ στη βάση σχετικών Κανονισμών.

Άρθρο 3-5000 "Έσοδα από Ταμεία της Ευρωπαϊκής Ένωσης": **€1.364.500**

Τα έσοδα από Ταμεία της Ευρωπαϊκής Ένωσης αφορούν στα ακόλουθα:

|  |  |  | € |
| --- | --- | --- | --- |
| (α) | Συγχρηματοδοτούμενα Σχέδια από το Ευρωπαϊκό Κοινωνικό Ταμείο – Προγραμματική Περίοδος 2014-2020 |  | 966.290 |
| (β) | Συγχρηματοδοτούμενα Σχέδια από το Ευρωπαϊκό Κοινωνικό Ταμείο+ – Προγραμματική Περίοδος 2021-2027 |  | 108.000 |
| (γ) | Συγχρηματοδοτούμενα Σχέδια από το Ταμείο Ανάκαμψης και Ανθεκτικότητας για την περίοδο 2021-2026 |  | 256.600 |
| (δ) | Διεκπεραίωση εργασιών του Ευρωπαϊκού Δικτύου Πληροφόρησης για την Επαγγελματική Εκπαίδευση και Κατάρτιση (ReferNet) του Ευρωπαϊκού Ιδρύματος για την Ανάπτυξη της Επαγγελματικής Κατάρτισης (CEDEFOP) |  | 23.610 |
| (ε) | Συμμετοχή της ΑνΑΔ σε Προγράμματα και Πρωτοβουλίες της Ευρωπαϊκής Ένωσης |  | 10.000 |
|  |  |  | 1.364.500 |

Άρθρο 3-6000 "Έσοδα έναντι συνταξιοδοτικών ωφελημάτων": **€148.000**

Τα έσοδα έναντι συνταξιοδοτικών ωφελημάτων αφορούν στα ακόλουθα:

(α) Το ποσό που αποκόπτεται από τις μηνιαίες συντάξιμες απολαβές των υπαλλήλων της ΑνΑΔ μέχρι την ημερομηνία αφυπηρέτησης/παραίτησης τους, που αντιστοιχεί σε ποσοστό ίσο με 3% των συντάξιμων απολαβών τους, σύμφωνα με τις πρόνοιες των περί Συνταξιοδοτικών Ωφελημάτων Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμων του 2012 έως 2020.

(β) Τις περιοδικές εισφορές από τους υπαλλήλους της ΑνΑΔ μέχρι τη συμπλήρωση 400 μηνιαίων εισφορών, σε ποσό που αντιστοιχεί σε ποσοστό ίσο με 2% επί του συνόλου των συντάξιμων απολαβών τους για μεταβίβαση της σύνταξης υπαλλήλου σε περίπτωση θανάτου του στη χήρα/στον χήρο και εξαρτώμενα τέκνα, σύμφωνα με τις πρόνοιες των περί Συνταξιοδοτικών Ωφελημάτων Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμων του 2012 έως 2020.

(γ) Τις αποζημιώσεις που εισπράττονται από την Κυβέρνηση και ημικρατικούς οργανισμούς για σκοπούς μεταφοράς στην ΑνΑΔ των συνταξιοδοτικών ωφελημάτων υπαλλήλων για τη συντάξιμη υπηρεσία τους στον δημόσιο και ευρύτερο δημόσιο τομέα, αντίστοιχα.

Άρθρο 3-7000 "Άλλα Έσοδα": **€21.000**

Η πρόνοια αφορά διάφορα έσοδα που προέρχονται από τα ακόλουθα:

|  |  |  |  |
| --- | --- | --- | --- |
|  |  |  | € |
| (α) | Επιστροφή από τους διοργανωτές μέρους των εξόδων συμμετοχής λειτουργών σε σεμινάρια και προγράμματα στο εξωτερικό |  | 5.700 |
| (β) | Ενοίκιο καντίνας, εξαργυρώσεις εγγυητικών, κλπ |  | 4.200 |
| (γ) | Ποσό που αποκόπτεται από τις μηνιαίες απολαβές των εργοδοτουμένων της ΑνΑΔ που απασχολούνται με σύμβαση και έχουν δικαίωμα σε καταβολή φιλοδωρήματος, μέχρι την ημερομηνία αποχώρησής τους, που αντιστοιχεί σε ποσοστό ίσο με 3% των μηνιαίων απολαβών τους |  | 11.100 |
|  |  |  | 21.000 |

**ΕΠΕΞΗΓΗΣΕΙΣ ΚΑΤΑ ΚΑΤΗΓΟΡΙΑ ΔΑΠΑΝΩΝ**

**ΑΡΘΡΟ 4-1000 "ΑΜΟΙΒΗ ΔΙΟΙΚΗΤΙΚΟΥ ΣΥΜΒΟΥΛΙΟΥ"**

Υποδιαίρεση 1100 "Αμοιβή Προέδρου και Μελών": **€19.000**

Η πρόνοια κάτω από την Υποδιαίρεση αυτή προορίζεται να καλύψει τις ακόλουθες δαπάνες:

(α) Αμοιβή του Προέδρου και των Μελών του Διοικητικού Συμβουλίου για τη συμμετοχή τους σε συνεδρίες του Συμβουλίου και των Επιτροπών του, σύμφωνα με σχετικές αποφάσεις του Υπουργικού Συμβουλίου.

(β) Εισφορά της ΑνΑΔ στο Ταμείο Ασφάλισης Υγείας (2,90%).

Υποδιαίρεση 1200 "Έξοδα Παραστάσεως Προέδρου": **€1.319**

Η πρόνοια προορίζεται να καλύψει τις ακόλουθες δαπάνες:

(α) Έξοδα Παραστάσεως του Προέδρου του Διοικητικού Συμβουλίου της ΑνΑΔ που καθορίστηκαν σε €1.282 τον χρόνο ύστερα από σχετική απόφαση του Υπουργικού Συμβουλίου.

(β) Εισφορά της ΑνΑΔ στο Ταμείο Ασφάλισης Υγείας (2,90%).

Υποδιαίρεση 1300 "Επίδομα Ταξιδίου": **€681**

Πρόνοια για την καταβολή επιδόματος οδοιπορικών στον Πρόεδρο/Μέλη του Διοικητικού Συμβουλίου της ΑνΑΔ που προέρχονται από άλλες πόλεις, σύμφωνα με σχετική απόφαση του Υπουργικού Συμβουλίου.

**ΑΡΘΡΟ 4-2000 "ΑΠΟΔΟΧΕΣ ΠΡΟΣΩΠΙΚΟΥ"**

Υποδιαίρεση 2110 "Βασικοί Μισθοί": **€3.536.686**

Η πρόνοια αφορά στους βασικούς μισθούς των εγκεκριμένων θέσεων προσωπικού. Στις περιπτώσεις κενών θέσεων, γίνονται οι εξής πρόνοιες:

(α) Για τις θέσεις Πρώτου Διορισμού γίνεται πρόνοια για 3 μήνες, είτε στον εισαγωγικό βαθμό της κλίμακας/συνδυασμένης κλίμακας/πάγιο μισθό, ή στη μειωμένη κλίμακα εισδοχής, όπου εφαρμόζει.

(β) Για τις θέσεις Προαγωγής ή Πρώτου Διορισμού και Προαγωγής γίνεται πρόνοια για 6 μήνες στον εισαγωγικό βαθμό της κλίμακας/συνδυασμένης κλίμακας, εκτός και αν η θέση αναμένεται να κενωθεί μετά τον Ιούλιο, οπόταν γίνεται πρόνοια για τους εναπομείναντες μήνες.

Υποδιαίρεση 2210 "Έκτακτες Υπηρεσίες": **€368.600**

Η πρόνοια αποσκοπεί στην κάλυψη της δαπάνης (αμοιβή και διάφορες συνεισφορές) για την απασχόληση του πιο κάτω έκτακτου προσωπικού:

|  |  |  | € |
| --- | --- | --- | --- |
| (α) | Τέσσερις εργοδοτούμενοι αορίστου χρόνου που εκτελούν χρέη Λογιστικού Λειτουργού |  | 159.640 |
| (β) | Τρεις εργοδοτούμενοι αορίστου χρόνου που εκτελούν χρέη Λειτουργού Οικονομικών Υπηρεσιών |  | 124.580 |
| (γ) | Δύο εργοδοτούμενοι αορίστου χρόνου που εκτελούν χρέη Λειτουργού Ανθρώπινου Δυναμικού |  | 84.380 |
|  |  |  | 368.600 |

Στα πιο πάνω ποσά περιλαμβάνεται πρόνοια ύψους €22.770 για κάλυψη των εισφορών της ΑνΑΔ στο Επικουρικό Ταμείο Υγείας Προσωπικού ΑνΑΔ και στο Ταμείο Ευημερίας, για τους εργοδοτουμένους με σύμβαση αορίστου χρόνου που απασχολούνται στην ΑνΑΔ, βάσει σχετικών αποφάσεων του Διοικητικού Συμβουλίου που αφορούν στην τροποποίηση των Κανονισμών που διέπουν τη λειτουργία του Ταμείου Ευημερίας, και στη δημιουργία του νέου Επικουρικού Ταμείου Υγείας Προσωπικού ΑνΑΔ, σε αντικατάσταση του Σχεδίου Συμπληρωματικής Ιατροφαρμακευτικής Περίθαλψης, το οποίο διέπεται από τους περί Αρχής Ανάπτυξης Ανθρώπινου Δυναμικού (Συμπληρωματική Ιατροφαρμακευτική Περίθαλψη για τους Υπαλλήλους και τους Εξαρτωμένους τους) Κανονισμούς του 1987 έως 1991.

Υποδιαίρεση 2310 "Τιμαριθμικό Επίδομα": **€66.630**

Για σκοπούς υπολογισμού του Τιμαριθμικού Επιδόματος για το 2022, λήφθηκε υπόψη ποσοστό 1,88% από 1η Ιανουαρίου 2022.

Υποδιαίρεση 2320 "Επίδομα Παραστάσεως": **€6.156**

Το επίδομα καταβάλλεται στον γενικό διευθυντή σύμφωνα με τους όρους εργασίας που εγκρίθηκαν από το Υπουργικό Συμβούλιο.

Υποδιαίρεση 2340 "Επιδόματα σε υπαλλήλους για υπηρεσία πέραν των συνήθων

ωρών εργασίας": **€17.000**

Υπερωρίες πραγματοποιούνται πάντοτε μόνο μετά από προηγούμενη έγκριση του γενικού διευθυντή και αφορούν εργασία η οποία είναι αδύνατο να γίνει κατά τις κανονικές εργάσιμες ώρες.

Υποδιαίρεση 2420 "Εισφορές για Ταμείο Κοινωνικών Ασφαλίσεων": **€484.554**

Γίνεται πρόβλεψη σύμφωνα με τις πρόνοιες της νομοθεσίας, ως εξής:

(α) Για υπαλλήλους που καλύπτονται από Επαγγελματικό Σχέδιο Συντάξεων, χωρίς οι ίδιοι να συνεισφέρουν σ’ αυτό, καταβάλλεται εισφορά 12,40% πάνω στους βασικούς μισθούς, το τιμαριθμικό επίδομα και τον 13ο μισθό.

(β) Για υπαλλήλους που δεν καλύπτονται από Επαγγελματικό Σχέδιο Συντάξεων, καταβάλλεται εισφορά 8,30% πάνω στους βασικούς μισθούς, το τιμαριθμικό επίδομα και τον 13ο μισθό.

Υποδιαίρεση 2430 "Εισφορές για Ταμείο Τερματισμού Απασχολήσεως": **€46.892**

Γίνεται πρόβλεψη σύμφωνα με τις πρόνοιες της νομοθεσίας, δηλαδή 1,2% πάνω στους βασικούς μισθούς, το τιμαριθμικό επίδομα και τον 13ο μισθό.

Υποδιαίρεση 2440 "Εισφορές για Ταμείο Ανάπτυξης Ανθρώπινου Δυναμικού": **€19.538**

Γίνεται πρόβλεψη σύμφωνα με τις πρόνοιες της νομοθεσίας, δηλαδή 0,5% πάνω στους βασικούς μισθούς, το τιμαριθμικό επίδομα και τον 13ο μισθό.

Υποδιαίρεση 2450 "Εισφορές για Ιατροφαρμακευτική Περίθαλψη": **€168.700**

Με βάση σχετική απόφαση του Διοικητικού Συμβουλίου, ημερομηνίας 12 Ιουλίου 2021, το Σχέδιο Συμπληρωματικής Ιατροφαρμακευτικής Περίθαλψης, το οποίο διέπεται από τους περί Αρχής Ανάπτυξης Ανθρώπινου Δυναμικού (Συμπληρωματική Ιατροφαρμακευτική Περίθαλψη για τους Υπαλλήλους και τους Εξαρτωμένους τους) Κανονισμούς του 1987 έως 1991, αντικαταστάθηκε από το νέο Επικουρικό Ταμείο Υγείας Προσωπικού ΑνΑΔ (στο εξής «ΕΤΥΠ»).

Η πρόνοια προορίζεται να καλύψει τις εισφορές της ΑνΑΔ στο ΕΤΥΠ, δηλαδή 3% πάνω στους βασικούς μισθούς και το τιμαριθμικό επίδομα των μόνιμων υπαλλήλων της ΑνΑΔ, και των συνταξιούχων κατά την ημερομηνία αφυπηρέτησής τους.

Η λειτουργία του ΕΤΥΠ γίνεται από Διαχειριστική Επιτροπή, που αποτελείται από μέλη του.

Σκοπός του ΕΤΥΠ είναι να παρέχει συμπληρωματική ιατροφαρμακευτική περίθαλψη, για παροχές που δεν καλύπτονται από το ΓεΣΥ, στους υπαλλήλους της ΑνΑΔ, περιλαμβανομένων και των εργοδοτουμένων με σύμβαση αορίστου χρόνου, και στους εξαρτωμένους τους (σύζυγοι και τέκνα μέχρι την ηλικία των 18 ετών). Η πρόνοια για κάλυψη των εισφορών που αφορούν στους εργοδοτουμένους με σύμβαση αορίστου χρόνου στην ΑνΑΔ περιλήφθηκε κάτω από την Υποδιαίρεση 2210 «Έκτακτες Υπηρεσίες».

Υποδιαίρεση 2470 "Εισφορές για Ταμείο Ευημερίας": **€192.887**

Η πρόνοια αποσκοπεί στην κάλυψη των πιο κάτω εισφορών της ΑνΑΔ στο Ταμείο Ευημερίας Υπαλλήλων της ΑνΑΔ σύμφωνα με σχετικές πρόνοιες των συλλογικών συμβάσεων:

|  |  |  |  |
| --- | --- | --- | --- |
|  |  |  | € |
| (α) | 4,8% πάνω στους βασικούς μισθούς, το τιμαριθμικό επίδομα και τον 13ο μισθό |  | 187.569 |
| (β) | Έκτακτη χορηγία με βάση τη Συλλογική Σύμβαση για τα έτη 1992-1994 |  | 5.318 |
|  |  |  | 192.887 |

Η ίδρυση και λειτουργία Ταμείου Ευημερίας για τους υπαλλήλους της ΑνΑΔ συμφωνήθηκε στο πλαίσιο της ανανέωσης της Συλλογικής Σύμβασης για τα έτη 1986-1988, η οποία εγκρίθηκε από το Υπουργικό Συμβούλιο με την Απόφασή του Αρ. 29.968 ημερομηνίας 31/3/1988. Για τον σκοπό αυτό ετοιμάστηκαν από την ΑνΑΔ σχετικοί Κανονισμοί, οι οποίοι εγκρίθηκαν από το Υπουργικό Συμβούλιο με την Απόφασή του Αρ. 33.466 ημερομηνίας 9/5/1990 και ψηφίστηκαν από τη Βουλή των Αντιπροσώπων και δημοσιεύτηκαν στην Επίσημη εφημερίδα της Δημοκρατίας στις 16/11/1990 (Κ.Δ.Π. 286/90) ως “Oι περί Αρχής Ανάπτυξης Ανθρώπινου Δυναμικού (Ταμείο Ευημερίας Υπαλλήλων) Κανονισμοί του 1990”.

Οι πιο πάνω Κανονισμοί προβλέπουν την ίδρυση και λειτουργία Ταμείου, το οποίο αποτελεί ξεχωριστό νομικό πρόσωπο. Η λειτουργία του Ταμείου γίνεται από Διαχειριστική Επιτροπή, που αποτελείται από μέλη του Ταμείου.

Μέλη του Ταμείου είναι όλοι οι υπάλληλοι της ΑνΑΔ που: (α) κατά την ημερομηνία έναρξης των Κανονισμών, ήταν διορισμένοι σε οργανική θέση στην ΑνΑΔ ή ανήκαν στην κατηγορία του τακτικού εργατικού προσωπικού, και (β) μετά την έναρξη ισχύος των Κανονισμών διορίζονται σε οργανική θέση στην ΑνΑΔ ή τοποθετούνται στην κατηγορία του τακτικού εργατικού προσωπικού.

Με βάση τις πρόνοιες των Συλλογικών Συμβάσεων, η ΑνΑΔ καταβάλλει εισφορά στο Ταμείο σε ποσοστό 4,8% πάνω στους βασικούς μισθούς, το τιμαριθμικό επίδομα και τον 13ο μισθό των μόνιμων υπαλλήλων και του γενικού διευθυντή (ο οποίος διορίζεται με σύμβαση ιδιωτικού δικαίου). Πρόσθετα, η ΑνΑΔ καταβάλλει έκτακτη χορηγία στο Ταμείο ύψους €5.318 με βάση τη Συλλογική Σύμβαση για τα έτη 1992-1994.

Με βάση σχετική απόφαση του Διοικητικού Συμβουλίου, προωθείται τροποποίηση των Κανονισμών που διέπουν τη λειτουργία του Ταμείου, ώστε να θεωρούνται μέλη του Ταμείου και οι εργοδοτούμενοι αορίστου χρόνου στην ΑνΑΔ. Η πρόνοια για κάλυψη των απαιτούμενων εισφορών περιλήφθηκε κάτω από την Υποδιαίρεση 2210 «Έκτακτες Υπηρεσίες».

Υποδιαίρεση 2480 "Εισφορές για Ταμείο Κοινωνικής Συνοχής": **€78.154**

Γίνεται πρόβλεψη 2% πάνω στους βασικούς μισθούς, το τιμαριθμικό επίδομα και τον 13ο μισθό σύμφωνα με τις πρόνοιες της νομοθεσίας.

Υποδιαίρεση 2490 "Εισφορές για Γενικό Σύστημα Υγείας (ΓεΣΥ)": **€113.323**

Οι υπηρεσίες που παρέχονται στο πλαίσιο του ΓεΣΥ παρατίθενται στους περί Γενικού Συστήματος Υγείας Νόμους του 2001 έως 2020. Με βάση τη νομοθεσία αυτή, η εισφορά εργοδότη στο Ταμείο Ασφάλισης Υγείας ανέρχεται από 1/7/2020 σε 2,90% επί των αποδοχών των μισθωτών.

Υποδιαίρεση 2500 "Συντάξεις και Φιλοδωρήματα": **€1.141.250**

Η πρόνοια προορίζεται για την κάλυψη των πιο κάτω δαπανών σύμφωνα με τις πρόνοιες των περί Αρχής Ανάπτυξης Ανθρώπινου Δυναμικού (Συντάξεις και Χορηγήματα στους Υπαλλήλους) Κανονισμών του 1985 μέχρι 1995 και των περί Συνταξιοδοτικών Ωφελημάτων Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμων του 2012 έως 2020:

(α) Μηνιαίες συντάξεις που καταβάλλονται στους συνταξιούχους της ΑνΑΔ.

(β) Εφάπαξ ποσά/φιλοδωρήματα που καταβάλλονται στους υπαλλήλους της ΑνΑΔ κατά την αφυπηρέτησή/παραίτησή τους.

(γ) Αποζημιώσεις που καταβάλλονται στην Κυβέρνηση και σε ημικρατικούς οργανισμούς για σκοπούς μεταφοράς των συνταξιοδοτικών ωφελημάτων υπαλλήλων για τη συντάξιμη υπηρεσία τους στην ΑνΑΔ.

Στην ΑνΑΔ λειτουργεί Σχέδιο Συντάξεων και Χορηγημάτων για τους υπαλλήλους της, σύμφωνα με τους περί Αρχής Ανάπτυξης Ανθρώπινου Δυναμικού (Συντάξεις και Χορηγήματα στους Υπαλλήλους) Κανονισμούς του 1985 μέχρι 1995, οι οποίοι εκδόθηκαν σύμφωνα με το Άρθρο 14(3) των περί Ανάπτυξης Ανθρώπινου Δυναμικού Νόμων του 1999 μέχρι 2007, με την έγκριση του Υπουργικού Συμβουλίου και την ψήφισή τους από τη Βουλή των Αντιπροσώπων (Κ.Δ.Π. 54/85, Κ.Δ.Π. 73/91, Κ.Δ.Π. 192/95). Το Σχέδιο συνίσταται από τις πρόνοιες και διατάξεις του περί Συντάξεων Νόμου όπως αυτοί ήθελαν τροποποιηθεί ή αντικατασταθεί από καιρό σε καιρό.

Οι Κανονισμοί του Σχεδίου δεν προβλέπουν την ίδρυση και λειτουργία ξεχωριστού Ταμείου, ούτε και οποιαδήποτε υποχρεωτική εισφορά της ΑνΑΔ. Παρόλα αυτά, από την ίδρυση του Σχεδίου η ΑνΑΔ καταβάλλει στη βάση αναλογιστικών μελετών συγκεκριμένο ποσό (6% πάνω στις συντάξιμες απολαβές των υπαλλήλων) σε ειδικό λογαριασμό που διατηρεί στα λογιστικά της βιβλία για σκοπούς αντιμετώπισης των συνταξιοδοτικών ωφελημάτων των υπαλλήλων της.

Η διαχείριση του Σχεδίου γίνεται από την ΑνΑΔ, η οποία σύμφωνα με τους σχετικούς Κανονισμούς φέρει την ευθύνη και υποχρέωση για την καταβολή των ωφελημάτων.

Επισημαίνεται ότι, από 1/10/2011 τερματίστηκε η ένταξη των νεοεισερχομένων υπαλλήλων στο Σχέδιο, σύμφωνα με τις πρόνοιες των περί Συνταξιοδοτικών Ωφελημάτων Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμων του 2012 έως 2020.

**ΑΡΘΡΟ 4-3000 "ΟΔΟΙΠΟΡΙΚΑ"**

Υποδιαίρεση 3100 "Έξοδα Κινήσεως": **€5.232**

Η πρόνοια προορίζεται να καλύψει τα οδοιπορικά που καταβάλλονται σε ταξιδεύοντες λειτουργούς της ΑνΑΔ για χρήση του ιδιωτικού τους αυτοκινήτου.

Υποδιαίρεση 3200 "Επίδομα εκτός Έδρας": **€500**

Η πρόνοια αποσκοπεί στην κάλυψη του επιδόματος που καταβάλλεται σε λειτουργούς της ΑνΑΔ για γεύματα και διανυκτερεύσεις εκτός έδρας.

Υποδιαίρεση 3300 "Επίδομα κατ' αποκοπή": **€4.868**

Η πρόνοια προορίζεται να καλύψει τις πιο κάτω δαπάνες:

|  |  |  |  |
| --- | --- | --- | --- |
|  |  |  | € |
| (α) | Κατ’ αποκοπή επίδομα οδοιπορικών στους διευθυντές των τεσσάρων Διευθύνσεων της ΑνΑΔ, ύψους €782 τον χρόνο |  | 3.128 |
| (β) | Κατ’ αποκοπή επίδομα οδοιπορικών στους δύο Βοηθούς Γραφείου της ΑνΑΔ για χρήση ιδιόκτητης μοτοσικλέτας για διεκπεραίωση εργασιών της ΑνΑΔ |  | 1.740 |
|  |  |  | 4.868 |

Υποδιαίρεση 3400 "Μεταφορικά": **€900**

Πρόνοια για την κάλυψη κυρίως της δαπάνης αποστολής με ταξί πακέτων ή επιστολών.

**ΑΡΘΡΟ 4-4000 "ΕΞΟΔΑ ΛΕΙΤΟΥΡΓΙΑΣ ΓΡΑΦΕΙΟΥ"**

Υποδιαίρεση 4110 "Ταχυδρομικά Τέλη": **€4.500**

Η πρόνοια κάτω από την Υποδιαίρεση αυτή προορίζεται να καλύψει τις ανάγκες της ΑνΑΔ σε ταχυδρομικά τέλη λαμβανομένου υπόψη του όγκου των αποστελλόμενων επιστολών και εκδόσεων της ΑνΑΔ τόσο στο εσωτερικό όσο και στο εξωτερικό.

Υποδιαίρεση 4120 "Τηλέφωνα και Τηλεγραφήματα": **€75.000**

Η πρόνοια προορίζεται να καλύψει τις πιο κάτω δαπάνες:

|  |  |  |  |
| --- | --- | --- | --- |
|  |  |  | € |
| (α) | Τηλεπικοινωνιακές διευκολύνσεις (τέλη γραμμών, κλήσεις, τηλεγραφήματα, τηλεομοιότυπα, διαδίκτυο, ηλεκτρονικό ταχυδρομείο, σύνδεση ΑνΑΔ με Επαρχιακά Γραφεία Δημόσιας Υπηρεσίας Απασχόλησης) |  | 72.620 |
| (β) | Κατ’ αποκοπή επίδομα τηλεφώνου στους διευθυντές των τεσσάρων Διευθύνσεων της ΑνΑΔ, ύψους €595 τον χρόνο |  | 2.380 |
|  |  |  | 75.000 |

Υποδιαίρεση 4130 "Φωτισμός, Θέρμανση και Καύσιμα": **€80.000**

Η πρόνοια αποσκοπεί στην κάλυψη της υπολογιζόμενης δαπάνης για φωτισμό, θέρμανση και κλιματισμό των γραφείων της ΑνΑΔ.

Υποδιαίρεση 4140 "Καθαριότητα Γραφείου": **€74.000**

Η πρόνοια αποσκοπεί στην κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Αμοιβή για καθαριότητα των κτηρίων της ΑνΑΔ, περιλαμβανομένου και του ψεκασμού των γραφείων, από οίκο καθαρισμού που επιλέγεται με προσφορές |  | 70.200 |
| (β) | Διαχείριση δοχείων απόρριψης |  | 2.000 |
| (γ) | Διάφορα έξοδα καθαρισμού |  | 240 |
| (δ) | Απρόβλεπτα |  | 1.560 |
|  |  |  | 74.000 |

Υποδιαίρεση 4150 "Ενοίκια και Κοινόχρηστα": **€15.960**

Η πρόνοια προορίζεται για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Ενοικίαση αποθηκευτικού χώρου |  | 6.360 |
| (β) | Ενοικίαση χώρου στάθμευσης πλησίον των γραφείων της ΑνΑΔ για χρησιμοποίησή του από το προσωπικό και τους επισκέπτες της ΑνΑΔ |  | 9.600 |
|  |  |  | 15.960 |

Υποδιαίρεση 4160 "Τέλη και Τέλη Υδατοπρομήθειας": **€11.550**

Πρόνοια για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Τέλος Ακίνητης Ιδιοκτησίας |  | 1.650 |
| (β) | Τέλη για την κατανάλωση νερού |  | 3.000 |
| (γ) | Τέλη Συμβουλίου Αποχετεύσεων |  | 5.100 |
| (δ) | Αποκομιδή σκυβάλων |  | 1.700 |
| (ε) | Άλλα |  | 100 |
|  |  |  | 11.550 |

Υποδιαίρεση 4170 "Εφημερίδες και Περιοδικά": **€2.800**

Πρόνοια για την αγορά υπηρεσιών παρακολούθησης δημοσιευμάτων και ανακοινώσεων στον ημερήσιο τύπο που ενδιαφέρουν την ΑνΑΔ.

Υποδιαίρεση 4180 "Εκδόσεις και Δημοσιεύσεις": **€28.500**

Η πρόνοια προορίζεται να καλύψει τις πιο κάτω δαπάνες:

|  |  |  |  |  |  |
| --- | --- | --- | --- | --- | --- |
|  |  |  | € |  | € |
| (α) | Εκδόσεις της ΑνΑΔ: |  |  |  |  |
|  | (i) Ετήσια Έκθεση στην ελληνική και αγγλική γλώσσα (σχεδιασμός και καλλιτεχνική επιμέλεια ηλεκτρονικής έκδοσης) |  | 1.500 |  |  |
|  | (ii) Έκδοση μελετών της ΑνΑΔ |  | 7.000 |  | 8.500 |
| (β) | Δημοσιεύσεις και ανακοινώσεις στις εφημερίδες |  |  |  | 20.000 |
|  |  |  |  |  | 28.500 |

Υποδιαίρεση 4190 "Γραφική Ύλη": **€14.000**

Γίνεται πρόνοια για την κάλυψη των πιο κάτω δαπανών:

|  |  |  |  |  |  |
| --- | --- | --- | --- | --- | --- |
|  |  |  | € |  | € |
| (α) | Χαρτί: |  |  |  |  |
|  | (i) Φωτοτυπικής και εκτυπωτών |  | 7.610 |  |  |
|  | (ii) Χειρογράφων, φύλλα σημειωμάτων,  κλπ |  | 590 |  | 8.200 |
| (β) | Φάκελοι (αλληλογραφίας, αρχείου) |  |  |  | 3.340 |
| (γ) | Πέννες, μολύβια, μαρκαδόροι, κλπ |  |  |  | 2.000 |
| (δ) | Διάφορα |  |  |  | 460 |
|  |  |  |  |  | 14.000 |

Υποδιαίρεση 4210 "Φωτοτυπικά και Εκτυπωτικά Υλικά και Υλικά Ηλεκτρονικού Υπολογιστή": **€16.000**

Για τη λειτουργία των ηλεκτρονικών υπολογιστών, φωτοτυπικών, εκτυπωτών και τηλεομοιοτύπων, γίνεται πρόνοια για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Υλικά λειτουργίας φωτοτυπικών, εκτυπωτών, τηλεομοιοτύπων (μελάνια, drums, belts, fusers, κλπ) |  | 11.000 |
| (β) | Διάφορα υλικά (κασέτες, καλώδια, δίσκοι, USB, κλπ) |  | 4.000 |
| (γ) | Υλικά καθαρισμού |  | 1.000 |
|  |  |  | 16.000 |

Υποδιαίρεση 4220 "Μικροεξοπλισμός Γραφείου": **€800**

Γίνεται πρόνοια για την αγορά μικροεξοπλισμού όπως υπολογιστικών μηχανών, ειδικών φάιλς για φοριαμούς, δίσκων αλληλογραφίας, συρραπτικών μηχανών, κλπ.

Υποδιαίρεση 4230 "Βιβλιοθήκη": **€7.500**

Πρόνοια για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Εξασφάλιση μηχανογραφημένων στοιχείων και άλλων επιλεγμένων ηλεκτρονικών εκδόσεων κυρίως από τη Στατιστική Υπηρεσία |  | 6.000 |
| (β) | Αγορά βιβλίων και περιοδικών εκδόσεων κυρίως από το εξωτερικό |  | 1.500 |
|  |  |  | 7.500 |

Υποδιαίρεση 4240 "Ασφάλεια Γραφείων": **€34.500**

Η πρόνοια αποσκοπεί στην κάλυψη της δαπάνης για την παροχή υπηρεσιών υποδοχής και ασφάλειας στα γραφεία της ΑνΑΔ, από οίκο που επιλέγεται με προσφορές.

**4-5000 "ΔΙΑΦΟΡΑ ΕΞΟΔΑ"**

Άρθρο 5110 "Προμήθεια για Είσπραξη Τέλους Ανάπτυξης Ανθρώπινου Δυναμικού": **€170.000**

Πρόνοια για την καταβολή προμήθειας στις Υπηρεσίες Κοινωνικών Ασφαλίσεων του Υπουργείου Εργασίας, Πρόνοιας και Κοινωνικών Ασφαλίσεων, για την είσπραξη από αυτές για λογαριασμό της ΑνΑΔ, του Τέλους Ανάπτυξης Ανθρώπινου Δυναμικού.

Το ύψος της προμήθειας υπολογίζεται με βάση την αναλογία του χρόνου που διαθέτουν για την είσπραξη του Τέλους οι υπάλληλοι του Κλάδου Πλεονάζοντος Προσωπικού των Υπηρεσιών Κοινωνικών Ασφαλίσεων, καθώς και άλλων συναφών δαπανών.

Άρθρο 5120 "Αμοιβή Συμβούλων & Δικαιώματα για Προσφερόμενες Υπηρεσίες": **€340.000**

Η πρόνοια προορίζεται για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Αμοιβή νομικών συμβούλων |  | 57.500 |
| (β) | Δικαιώματα που καταβάλλονται στην Ελεγκτική Υπηρεσία της Δημοκρατίας σε σχέση με υπηρεσίες που παρέχει στην ΑνΑΔ |  | 15.000 |
| (γ) | Δικαιώματα που καταβάλλονται σε ελεγκτικό οίκο σε σχέση με τον έλεγχο των οικονομικών καταστάσεων της ΑνΑΔ |  | 5.000 |
| (δ) | Αμοιβή συμβούλου για διενέργεια αξιολόγησης ασφάλειας των συστημάτων πληροφορικής |  | 7.000 |
| (ε) | Αμοιβή αναλογιστή για διεξαγωγή αναλογιστικής εκτίμησης αναφορικά με την καταβολή φιλοδωρήματος σε εργοδοτουμένους αορίστου χρόνου στην ΑνΑΔ κατά την 31/12/2021 |  | 850 |
| (στ) | Αμοιβή αναλογιστή για διεξαγωγή αναλογιστικής εκτίμησης της κατάστασης του Σχεδίου Συντάξεων και Χορηγημάτων στους Υπαλλήλους της ΑνΑΔ κατά την 31/12/2021 |  | 1.400 |
| (ζ) | Αμοιβή συμβούλου για την αγορά και εγκατάσταση φωτοβολταϊκών συστημάτων |  | 3.800 |
| (η) | Αμοιβή πολιτικού μηχανικού για την αγορά και εγκατάσταση φωτοβολταϊκών συστημάτων |  | 4.760 |
|  |  |  |  |
|  |  |  | € |
| (θ) | Αμοιβή συμβούλου για θέματα διασφάλισης της επιχειρησιακής συνέχειας της ΑνΑΔ |  | 5.950 |
| (ι) | Αμοιβή συμβούλου για την αγορά υπηρεσιών για την προμήθεια και εγκατάσταση λαμπτήρων Διόδου Εκπομπής Φωτός (LED) και πινάκων διανομής |  | 5.950 |
| (ια) | Αμοιβή συμβούλων για θέματα επενδύσεων |  | 15.000 |
| (ιβ) | Αμοιβή συμβούλων για θέματα διαχείρισης κινδύνων και κώδικα δημόσιας διακυβέρνησης |  | 10.000 |
| (ιγ) | Έξοδα σε σχέση με τη διεξαγωγή εξετάσεων για πρόσληψη προσωπικού |  | 60.000 |
| (ιδ) | Δικαιώματα που καταβάλλονται σε ελεγκτικό οίκο σε σχέση με τον έλεγχο των οικονομικών καταστάσεων της κοινοπραξίας του «Ευρωπαϊκού Δικτύου Πληροφόρησης για την Επαγγελματική Εκπαίδευση και Κατάρτιση (ReferNet)» στην Κύπρο |  | 600 |
| (ιε) | Δικαιώματα που καταβάλλονται σε ελεγκτικό οίκο σε σχέση με την αποτίμηση της διαχείρισης των ταμειακών διαθεσίμων της ΑνΑΔ κατά την 31/12/2021 |  | 4.000 |
| (ιστ) | Αμοιβή συμβούλου για αγορά υπηρεσιών επιθεώρησης των συστημάτων κλιματισμού |  | 3.000 |
| (ιζ) | Αμοιβή συμβούλου για ασφαλιστικά θέματα |  | 5.950 |
| (ιη) | Αμοιβή συμβούλου για επικαιροποίηση μελέτης και έκδοσης πιστοποιητικού ενεργειακής απόδοσης του κτηρίου της ΑνΑΔ |  | 7.000 |
| (ιθ) | Αμοιβή συμβούλου για εκπόνηση μελέτης για την αναδιάρθρωση και τα σχέδια υπηρεσίας της ΑνΑΔ |  | 120.000 |
| (κ) | Διάφορα |  | 7.240 |
|  |  |  | 340.000 |

Άρθρο 5130 "Τέλη και Έξοδα Μηχανογραφήσεως": **€5.000**

Η πρόνοια προορίζεται για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Τέλη για σύνδεση με τράπεζες πληροφοριών |  | 2.800 |
| (β) | Τέλη για χρήση ονομάτων τομέων (domain names) |  | 2.200 |
|  |  |  | 5.000 |

Άρθρο 5140 "Δημοσιότητα": **€109.000**

Η πρόνοια αποσκοπεί στην κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Διαφημίσεις σε ραδιοτηλεοπτικά ΜΜΕ, έντυπα και περιοδικά |  | 70.000 |
| (β) | Ενημερωτικά βιβλιάρια/έντυπα για όλο το φάσμα των παρεχόμενων από την ΑνΑΔ υπηρεσιών, με ειδική επικέντρωση στις δραστηριότητες ανάπτυξης ανθρώπινου δυναμικού και προσθήκες/αλλαγές στο διαφημιστικό φιλμ για την ΑνΑΔ |  | 10.000 |
| (γ) | Συμμετοχή της ΑνΑΔ στην εκπαιδευτική έκθεση |  | 9.000 |
| (δ) | Δημοσιογραφικές διασκέψεις και ειδικές συναντήσεις τύπου |  | 4.000 |
| (ε) | Χορηγίες για εκδηλώσεις οργανωμένων φορέων/συνδέσμων/ οργανισμών σε σχέση με δραστηριότητες ανάπτυξης και κατάρτισης ανθρώπινου δυναμικού |  | 8.100 |
| (στ) | Συναντήσεις με κυβερνητικούς και άλλους φορείς, εργοδοτικές και συνδικαλιστικές οργανώσεις και κέντρα επαγγελματικής κατάρτισης |  | 3.000 |
| (ζ) | Βράβευση φοιτητών Πανεπιστημίου Κύπρου για την καλύτερη μελέτη σε θέματα ανθρώπινου δυναμικού |  | 2.500 |
| (η) | Διάφορες εκδηλώσεις/τελετές |  | 1.600 |
| (θ) | Απρόβλεπτα |  | 800 |
|  |  |  | 109.000 |

Άρθρο 5150 "Ασφάλιστρα": **€39.000**

Γίνεται πρόνοια για την κάλυψη των πιο κάτω ασφαλίστρων:

|  |  |  |  |  |  |
| --- | --- | --- | --- | --- | --- |
|  |  |  | € |  | € |
| (α) | Ασφάλιση του προσωπικού της ΑνΑΔ: |  |  |  |  |
|  | 1. Ασφάλεια ζωής |  | 21.000 |  |  |
|  | 1. Ασφάλεια προσωπικών ατυχημάτων |  | 4.500 |  |  |
|  | 1. Ευθύνη Εργοδότη |  | 1.800 |  | 27.300 |
| (β) | Ασφάλιση Αστικής Ευθύνης |  |  |  | 600 |
| (γ) | Ασφάλιση των περιουσιακών στοιχείων της ΑνΑΔ |  |  |  | 10.500 |
| (δ) | Ασφάλιση των μηχανοκινήτων οχημάτων της ΑνΑΔ |  |  |  | 600 |
|  |  |  |  |  | 39.000 |

Άρθρο 5160 "Διεθνής Συνεργασία και Υπηρεσιακές Επισκέψεις στο Εξωτερικό": **€20.000**

Η πρόνοια προορίζεται για την κάλυψη των δαπανών μετάβασης, συντήρησης και διαμονής προσωπικού της ΑνΑΔ στο εξωτερικό για συμμετοχή σε διεθνείς διοργανώσεις και υπηρεσιακές επισκέψεις, όπως κατά προσέγγιση αναλύεται πιο κάτω:

|  |  |  |  |
| --- | --- | --- | --- |
|  |  |  | € |
| (α) | Ευρωπαϊκή Επιτροπή, Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP) |  | 10.300 |
| (β) | Οργανισμοί/Δίκτυα στους οποίους/στα οποία η ΑνΑΔ είναι μέλος ή συμμετέχει [Ευρωπαϊκό Δίκτυο Πληροφόρησης για την Επαγγελματική Εκπαίδευση και Κατάρτιση (ReferNet), Ευρωπαϊκό Δίκτυο για τον Έγκαιρο Εντοπισμό των Αναγκών σε Δεξιότητες (SkillsNet), Ευρωπαϊκό Δίκτυο για τη Διασφάλιση Ποιότητας στην Επαγγελματική Εκπαίδευση και Κατάρτιση (EQAVET), Ευρωπαϊκό Πιστωτικό Σύστημα για την Επαγγελματική Εκπαίδευση και Κατάρτιση (ECVET)] |  | 6.600 |
| (γ) | Διοργανώσεις στο εξωτερικό που αφορούν κυρίως στο Σύστημα Επαγγελματικών Προσόντων, σε εναλλακτικές μορφές μάθησης, κλπ |  | 3.100 |
|  |  |  | 20.000 |

Άρθρο 5170 "Εκπαίδευση Προσωπικού": **€70.000**

Η πρόνοια αποσκοπεί στην κάλυψη των πιο κάτω δαπανών εκπαίδευσης του προσωπικού της ΑνΑΔ, όπως προβλέπεται στο "Πλαίσιο Κατάρτισης και Ανάπτυξης του Προσωπικού της ΑνΑΔ" που εγκρίθηκε από το Διοικητικό Συμβούλιο:

|  |  |  |  |
| --- | --- | --- | --- |
|  |  |  | € |
| (α) | Συμμετοχή σε προγράμματα κατάρτισης στην Κύπρο |  | 46.000 |
| (β) | Συμμετοχή σε προγράμματα κατάρτισης στο εξωτερικό |  | 6.000 |
| (γ) | Υποτροφίες και χορηγίες με βάση την πολιτική που εγκρίθηκε από το Διοικητικό Συμβούλιο |  | 10.000 |
| (δ) | Κατάρτιση στο Ολοκληρωμένο Πληροφοριακό Σύστημα (ΟΠΣ) της ΑνΑΔ |  | 8.000 |
|  |  |  | 70.000 |

Άρθρο 5240 "Συνδρομές σε Οργανισμούς του Εξωτερικού": **€100**

Η πρόνοια προορίζεται να καλύψει τις συνδρομές της ΑνΑΔ σε Οργανισμούς του εξωτερικού που εξειδικεύονται σε θέματα κατάρτισης και ανάπτυξης του ανθρώπινου δυναμικού.

Άρθρο 5250 "Φιλοξενία": **€14.000**

Γίνεται πρόνοια για την κάλυψη των πιο κάτω δαπανών:

|  |  |  | € |
| --- | --- | --- | --- |
| (α) | Φιλοξενία (καφέδες, αναψυκτικά, κλπ) κατά τις συνεδρίες του Διοικητικού Συμβουλίου και άλλες συνεδρίες που πραγματοποιούνται στην ΑνΑΔ με ξένους επισκέπτες |  | 2.380 |
| (β) | Επίδομα φιλοξενίας στους διευθυντές των τεσσάρων Διευθύνσεων της ΑνΑΔ, ύψους €2.040 τον χρόνο |  | 8.160 |
| (γ) | Φιλοξενία προσκεκλημένων από το εξωτερικό κυρίως στο πλαίσιο ειδικών σχεδίων και πρωτοκόλλων συνεργασίας με Οργανισμούς του εξωτερικού |  | 2.270 |
| (δ) | Δεξιώσεις και άλλα έξοδα φιλοξενίας |  | 1.190 |
|  |  |  | 14.000 |

Άρθρο 5260 "Συνέδρια, Σεμινάρια και Άλλα Γεγονότα στην Κύπρο": **€5.000**

Η πρόνοια προορίζεται να καλύψει τα έξοδα διοργάνωσης διαφόρων συνεδρίων και συναντήσεων που προκύπτουν από υποχρεώσεις της ΑνΑΔ ως μέλος σε διάφορα δίκτυα (π.χ. ReferNet, SkillsNet).

Άρθρο 5290 "Αγορά Υπηρεσιών": **€433.000**

Η πρόνοια αποσκοπεί στην κάλυψη της δαπάνης για την παροχή των πιο κάτω υπηρεσιών:

|  |  |  | € |
| --- | --- | --- | --- |
| (α) | Υπηρεσίες ελέγχου αιτήσεων για καταβολή επιχορήγησης |  | 140.000 |
| (β) | Υπηρεσίες ελέγχων εφαρμογής προγραμμάτων κατάρτισης |  | 72.000 |
| (γ) | Υπηρεσίες για τη διεξαγωγή προγραμματισμένων επιτόπιων συναντήσεων ελέγχου σε προγράμματα κατάρτισης που εφαρμόζονται στο πλαίσιο του Σχεδίου Στελέχωσης Επιχειρήσεων με Αποφοίτους Τριτοβάθμιας Εκπαίδευσης και του Σχεδίου Κατάρτισης Μακροχρόνια Ανέργων σε Επιχειρήσεις/Οργανισμούς |  | 66.000 |
| (δ) | Υπηρεσίες για την υποστήριξη χρηστών και συστημάτων πληροφορικής |  | 26.800 |
| (ε) | Υπηρεσίες για τη λειτουργία γραφείου εξυπηρέτησης του κοινού και τηλεφωνική εξυπηρέτηση |  | 46.200 |
| (στ) | Υπηρεσίες για την υποστήριξη εξωτερικών χρηστών στη χρήση του νέου πληροφοριακού συστήματος «ΕΡΜΗΣ» της ΑνΑΔ |  | 62.000 |
| (ζ) | Υπηρεσίες Λειτουργού Προστασίας Δεδομένων Προσωπικού Χαρακτήρα στο πλαίσιο των απαιτήσεων του Γενικού Κανονισμού της ΕΕ για την Προστασία Δεδομένων (ΓΚΠΔ) |  | 18.500 |
| (η) | Διάφορα |  | 1.500 |
|  |  |  | 433.000 |

Ο βαθμός υλοποίησης της πρόνοιας αυτής θα εξαρτηθεί από τις διαμορφούμενες ανάγκες κατά τη διάρκεια του έτους.

Άρθρο 5300 "Εισφορά Άμυνας πάνω στους Τόκους": **€421.000**

Η πρόνοια προορίζεται να καλύψει την εισφορά άμυνας (30%) που αποκόπτεται από τους τόκους των επενδύσεων και καταθέσεων της ΑνΑΔ.

Άρθρο 5310 "Τραπεζικά Έξοδα": **€21.000**

Η πρόνοια προορίζεται να καλύψει διάφορες χρεώσεις των τραπεζών σε σχέση με αρίθμηση επιταγών, ακυρώσεις επιταγών, εμβάσματα στο εξωτερικό, διεκπεραίωση ηλεκτρονικών πληρωμών, αρνητικών επιτοκίων, περιλαμβανομένων και χρεώσεων ρευστότητας, κλπ.

Άρθρο 5330 "Έξοδα Θεματοφυλακής Επενδύσεων": **€44.800**

Η πρόνοια προορίζεται να καλύψει χρεώσεις για έξοδα θεματοφυλακής των επενδύσεων της ΑνΑΔ.

**4-5500 "ΕΓΚΑΤΑΣΤΑΣΕΙΣ, ΕΠΙΔΙΟΡΘΩΣΕΙΣ, ΣΥΝΤΗΡΗΣΗ ΚΑΙ ΛΕΙΤΟΥΡΓΙΑ"**

Άρθρο 5510 "Συντήρηση Κτηρίων": **€112.000**

Η πρόνοια αποσκοπεί στην κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Αντιμετώπιση προβλημάτων υγρασίας σε χώρους του κτηρίου |  | 4.170 |
| (β) | Συντήρηση συστήματος κλιματισμού |  | 18.250 |
| (γ) | Συντήρηση ηλεκτρολογικών και υδραυλικών εγκαταστάσεων |  | 9.000 |
| (δ) | Συντήρηση κτηριακών εγκαταστάσεων |  | 30.000 |
| (ε) | Συντήρηση συστήματος διαχείρισης κτηρίων |  | 3.000 |
| (στ) | Συντήρηση ανελκυστήρων |  | 3.100 |
| (ζ) | Συντήρηση ηλεκτρογεννήτριας |  | 2.600 |
| (η) | Συντήρηση συστήματος πυρασφάλειας και πυροσβεστήρων |  | 2.500 |
| (θ) | Διάφορα υλικά και εξαρτήματα |  | 4.760 |
| (ι) | Αντικατάσταση σωληνώσεων συστήματος κλιματισμού |  | 5.000 |
| (ια) | Συντήρηση του συστήματος ασφάλειας των γραφείων |  | 1.700 |
| (ιβ) | Συντήρηση λαμπτήρων Διόδου Εκπομπής Φωτός (LED) |  | 1.200 |
| (ιγ) | Συντήρηση φωτοβολταϊκών πλαισίων |  | 1.600 |
| (ιδ) | Αναβάθμιση εγκατάστασης αλεξικέραυνου |  | 5.000 |
| (ιε) | Παροχή υπηρεσιών παρακολούθησης και συντονισμού της συντήρησης του κτηρίου της ΑνΑΔ |  | 15.000 |
| (ιστ) | Απρόβλεπτα |  | 5.120 |
|  |  |  | 112.000 |

Άρθρο 5520 "Επιδιορθώσεις και Συντήρηση Εξοπλισμού Γραφείων, Επίπλων και Σκευών": **€14.600**

Η πρόνοια προορίζεται να καλύψει δαπάνες για επιδιορθώσεις και συντήρηση των πιο κάτω:

|  |  |  |  |
| --- | --- | --- | --- |
|  |  |  | € |
| (α) | Φωτοτυπικών, τηλεομοιοτυπικών και άλλου εξοπλισμού |  | 10.870 |
| (β) | Τηλεφωνικού συστήματος |  | 180 |
| (γ) | Επίπλων και εξοπλισμού κουζίνας και αίθουσας εκδηλώσεων |  | 2.380 |
| (δ) | Εξοπλισμού αρχείου |  | 600 |
| (ε) | Απρόβλεπτα |  | 570 |
|  |  |  | 14.600 |

Άρθρο 5530 "Συντήρηση και Λειτουργία Μηχανοκινήτων Οχημάτων": **€4.200**

Γίνεται πρόνοια για επιδιορθώσεις, συντήρηση και λειτουργία των μηχανοκινήτων οχημάτων που διαθέτει η ΑνΑΔ.

Άρθρο 5540 "Συντήρηση Κήπων": **€7.000**

Η πρόνοια αποσκοπεί στην κάλυψη των δαπανών για συντήρηση των κήπων που έχει ανατεθεί σε οίκο ύστερα από προσφορές, καθώς και για αγορά φυτών και ανθών.

Άρθρο 5550 "Επιδιορθώσεις και Συντήρηση Εξοπλισμού Ηλεκτρονικού Υπολογιστή": **€45.300**

Η πρόνοια προορίζεται να καλύψει δαπάνες για επιδιορθώσεις και συντήρηση των πιο κάτω:

|  |  |  | € |
| --- | --- | --- | --- |
| (α) | Εξοπλισμός ΟΠΣ (Firewalls, Access Controls, Switches) |  | 12.740 |
| (β) | Κεντρικοί ηλεκτρονικοί υπολογιστές |  | 3.000 |
| (γ) | Προσωπικοί ηλεκτρονικοί υπολογιστές |  | 4.000 |
| (δ) | Firewall Checkpoint |  | 11.900 |
| (ε) | Συστοιχία δίσκων |  | 5.000 |
| (στ) | Εκτυπωτές |  | 2.380 |
| (ζ) | Εξοπλισμός δικτύου |  | 3.200 |
| (η) | Σύστημα αδιάλειπτης παροχής ρεύματος |  | 700 |
| (θ) | Απρόβλεπτα |  | 2.380 |
|  |  |  | 45.300 |

Άρθρο 5560 "Συντήρηση Προγραμμάτων Ηλεκτρονικού Υπολογιστή: **€344.900**

Η πρόνοια προορίζεται να καλύψει δαπάνες για συντήρηση των πιο κάτω προγραμμάτων:

|  |  |  | € |
| --- | --- | --- | --- |
| (α) | ΟΠΣ |  | 143.700 |
| (β) | Σχεσιακή βάση δεδομένων Oracle |  | 4.760 |
| (γ) | Σχεσιακή βάση δεδομένων DB2 Warehouse |  | 26.000 |
| (δ) | Cognos και Σύστημα Επιχειρηματικής Ευφυΐας (BIS) |  | 7.070 |
| (ε) | Άδειες χρήσης VM Ware vSphere |  | 6.000 |
| (στ) | Σύστημα Καταπολέμησης Ιών |  | 4.000 |
| (ζ) | Άδειες χρήσης Συστήματος Καταπολέμησης Ιών |  | 9.000 |
| (η) | Σύστημα Διαχείρισης Αντιγράφων Ασφαλείας |  | 6.000 |
| (θ) | Σύστημα Διαχείρισης Περιεχομένου Ιστοσελίδας |  | 2.620 |
| (ι) | Λογισμικά πακέτα Microsoft |  | 40.000 |
| (ια) | Λειτουργική υποστήριξη Συστημάτων ΟΠΣ |  | 18.420 |
| (ιβ) | Άδειες χρήσης Filenet για εξωτερικούς χρήστες |  | 33.700 |
| (ιγ) | Έλεγχος διείσδυσης στο εσωτερικό και εξωτερικό δίκτυο της ΑνΑΔ |  | 5.000 |
| (ιδ) | Αναβάθμιση διακομιστή Exchange Server |  | 5.000 |
| (ιε) | Λύση για Ανάκαμψη από Καταστροφή (Disaster Recovery) Συστημάτων Πληροφορικής (Azure, IBM) |  | 21.420 |
| (ιστ) | Άλλα λογισμικά προγράμματα (PGP, Red Hat, Adobe DC) |  | 4.000 |
| (ιζ) | Ισορροπιστής Φορτίου (Load Balancer) |  | 5.900 |
| (ιη) | Απρόβλεπτα |  | 2.310 |
|  |  |  | 344.900 |

**4-6000 "ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ"**

Με στόχο την υποβοήθηση της ερμηνείας των στοιχείων του Προϋπολογισμού γίνεται πιο κάτω συνοπτική αναφορά στις βασικές κατηγορίες των δραστηριοτήτων ανάπτυξης ανθρώπινου δυναμικού.

**1. Δραστηριότητες Κατάρτισης**

Οι **δραστηριότητες κατάρτισης** κατατάσσονται κάτω από τις ακόλουθες δύο γενικές κατηγορίες:

**(α) Αρχική Κατάρτιση**

Κατάρτιση που παρέχει γνώσεις και δεξιότητες που θα καταστήσουν το άτομο ικανό να εργοδοτηθεί σε συγκεκριμένο επάγγελμα.

**(β) Συνεχιζόμενη Κατάρτιση**

Κατάρτιση που παρέχει πρόσθετες γνώσεις και δεξιότητες που θα καταστήσουν το άτομο πιο ικανό να ανταποκρίνεται στις εκάστοτε απαιτήσεις του επαγγέλματος του.

Πρόσθετα, τα **προγράμματα** κατατάσσονται σε μονοεπιχειρησιακά και πολυεπιχειρησιακά. Συνοπτικά η επεξήγηση της κάθε μορφής δίδεται πιο κάτω:

**(α) Μονοεπιχειρησιακά Προγράμματα**

Προγράμματα που στοχεύουν στην ικανοποίηση αναγκών κατάρτισης εργοδοτουμένων μιας συγκεκριμένης επιχείρησης.

Την ευθύνη για την εφαρμογή των προγραμμάτων αυτών έχει κατά κανόνα η επιχείρηση και τα προγράμματα αυτά μπορούν να εφαρμοστούν εντός ή εκτός της επιχείρησης με εκπαιδευτή από την επιχείρηση ή εκτός αυτής.

**(β) Πολυεπιχειρησιακά Προγράμματα**

Προγράμματα που στοχεύουν στην ικανοποίηση κοινών αναγκών κατάρτισης εργοδοτουμένων επιχειρήσεων ή/και ανέργων.

Την ευθύνη για την εφαρμογή των προγραμμάτων αυτών έχει κατά κανόνα Κέντρο Επαγγελματικής Κατάρτισης (ΚΕΚ) και οι εκπαιδευτές δυνατό να προέρχονται από το ίδιο το ΚΕΚ ή εκτός αυτού.

Ανάλυση των κατηγοριών και μορφών προγραμμάτων φαίνονται στον **Πίνακα 1**. Πρόσθετες δραστηριότητες κατάρτισης που καλύπτονται στα Συγχρηματοδοτούμενα Έργα από το Ευρωπαϊκό Κοινωνικό Ταμείο (ΕΚΤ), το Ευρωπαϊκό Κοινωνικό Ταμείο+ (ΕΚΤ+), το Ταμείο Ανάκαμψης και Ανθεκτικότητας (ΤΑΑ) και την ΑνΑΔ, αναλύονται στην παράγραφο 3 πιο κάτω και στους **Πίνακες 2–8**.

Με βάση τα αποτελέσματα των μελετών της ΑνΑΔ, τις διαγραφόμενες προοπτικές για το 2022, τα αποτελέσματα των προηγούμενων χρόνων και τις προβλεπόμενες ανάγκες, για την επιχορήγηση των προγραμμάτων κατάρτισης, πλην εκείνων που καλύπτουν τα Συγχρηματοδοτούμενα Έργα από το ΕΚΤ, το EKT+, το ΤΑΑ και την ΑνΑΔ, κατά τη διάρκεια του 2022, προτείνεται η διάθεση συνολικού ποσού **€27.995.000** έναντι **66.400 συμμετοχών** κάτω από τα ακόλουθα άρθρα:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Άρθρο 6110 "Προγράμματα Αρχικής Κατάρτισης" | 11.150.000 |  | 2.700 |  | 4.130 |
| Άρθρο 6120 "Προγράμματα Συνεχιζόμενης Κατάρτισης" | 16.845.000 |  | 63.700 |  | 264 |
|  | 27.995.000 |  | 66.400 |  | 422 |

Λεπτομέρειες αναφορικά με τις πιο πάνω πρόνοιες δίνονται στον **Πίνακα 1**.

Στη συνέχεια δίνονται περισσότερες πληροφορίες για τα πιο πάνω άρθρα:

Άρθρο 6110 "Προγράμματα Αρχικής Κατάρτισης": **€11.150.000**

Το προτεινόμενο ποσό αποσκοπεί στην κάλυψη δαπανών εφαρμογής των πιο κάτω προγραμμάτων:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Μονοεπιχειρησιακά Προγράμματα | 10.150.000 |  | 2.200 |  | 4.614 |
| Πολυεπιχειρησιακά Προγράμματα | 1.000.000 |  | 500 |  | 2.000 |
|  | 11.150.000 |  | 2.700 |  | 4.130 |

# Μονοεπιχειρησιακά Προγράμματα Αρχικής Κατάρτισης

Το προτεινόμενο ποσό αποσκοπεί στην κάλυψη δαπανών εφαρμογής των πιο κάτω Σχεδίων:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Στελέχωση Επιχειρήσεων με Αποφοίτους Τριτοβάθμιας Εκπαίδευσης | 7.150.000 |  | 1.200 |  | 5.958 |
| Ειδικό Σχέδιο Επαγγελματικής Κατάρτισης Ανέργων | 3.000.000 |  | 1.000 |  | 3.000 |
|  | 10.150.000 |  | 2.200 |  | 4.614 |

Στόχος του **Σχεδίου Στελέχωσης Επιχειρήσεων με Αποφοίτους Τριτοβάθμιας Εκπαίδευσης** είναι η βελτίωση της οργάνωσης και διεύθυνσης των επιχειρήσεων και οργανισμών μέσα από τη στελέχωσή τους και την κατάρτιση νέων αποφοίτων τριτοβάθμιας εκπαίδευσης και παράλληλα η ομαλή ένταξη των νέων αποφοίτων σε κατάλληλες θέσεις εργασίας. Η ΑνΑΔ παρέχει κίνητρα στις επιχειρήσεις για να προσφέρουν θέσεις εργασίας, πρακτική κατάρτιση και εργασιακή πείρα διάρκειας έξι μηνών σε απόφοιτους. Το ποσό που προτείνεται για το Σχέδιο αυτό για το 2022 ανέρχεται σε **€7.150.000** για **1.200 συμμετοχές**.

Στόχος του **Ειδικού Σχεδίου Επαγγελματικής Κατάρτισης Ανέργων σε Οργανισμούς του Δημόσιου και Ευρύτερου Δημόσιου Τομέα, Αρχές Τοπικής Αυτοδιοίκησης, Μη Κυβερνητικούς Οργανισμούς και Ιδρύματα Μη Κερδοσκοπικού Χαρακτήρα**, είναι η παροχή δυνατότητας απόκτησης επαγγελματικής κατάρτισης και εργασιακής πείρας σε άτομα που είναι εγγεγραμμένα ως άνεργα, και παράλληλα, η παροχή δυνατότητας σε Υπηρεσίες/Οργανισμούς να αξιοποιήσουν κατάλληλο ανθρώπινο δυναμικό με την εφαρμογή προγραμμάτων κατάρτισης και απόκτησης εργασιακής πείρας διάρκειας τεσσάρων μηνών, με δυνατότητα επέκτασης για ακόμη τέσσερις μήνες. Το ποσό που προτείνεται για το Σχέδιο αυτό για το 2022 ανέρχεται σε **€3.000.000** για **1.000 συμμετοχές**.

Πολυεπιχειρησιακά Προγράμματα Αρχικής Κατάρτισης

Το προτεινόμενο ποσό αποσκοπεί στην κάλυψη δαπανών εφαρμογής των **Προγραμμάτων Κατάρτισης Ανέργων**. Στόχος των προγραμμάτων αυτών είναι η παροχή ευκαιριών κατάρτισης στους ανέργους για απόκτηση, εμπλουτισμό ή/και αναβάθμιση των γνώσεων και δεξιοτήτων τους, σύμφωνα με τις ανάγκες που παρατηρούνται στην αγορά εργασίας, για διεύρυνση των προοπτικών για επανένταξη και την καλύτερη δυνατή ενσωμάτωσή τους στην απασχόληση, καθώς και για ικανοποίηση των προσδοκιών τους για μια νέα επαγγελματική σταδιοδρομία. Το ποσό που προτείνεται για το Σχέδιο αυτό για το 2022 ανέρχεται σε **€1.000.000** για **500 συμμετοχές**.

Άρθρο 6120 "Προγράμματα Συνεχιζόμενης Κατάρτισης": **€16.845.000**

Η πρόνοια που προτείνεται προορίζεται να καλύψει δαπάνες εφαρμογής των πιο κάτω προγραμμάτων:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Μονοεπιχειρησιακά Προγράμματα | 9.250.000 |  | 41.700 |  | 222 |
| Πολυεπιχειρησιακά Προγράμματα | 7.595.000 |  | 22.000 |  | 345 |
|  | 16.845.000 |  | 63.700 |  | 264 |

Μονοεπιχειρησιακά Προγράμματα Συνεχιζόμενης Κατάρτισης

Το προτεινόμενο ποσό αποσκοπεί στην κάλυψη δαπανών εφαρμογής των πιο κάτω προγραμμάτων:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Ειδικό Σχέδιο Κατάρτισης Εργοδοτουμένων | 200.000 |  | 200 |  | 1.000 |
| Μονοεπιχειρησιακά στην Κύπρο | 6.300.000 |  | 35.000 |  | 180 |
| Μονοεπιχειρησιακά στην Κύπρο (ΚΕ) | 850.000 |  | 5.000 |  | 170 |
| Μονοεπιχειρησιακά στο Εξωτερικό | 400.000 |  | 200 |  | 2.000 |
| Κατάρτιση Μακροχρόνια Ανέργων σε Επιχειρήσεις/Οργανισμούς | 1.100.000 |  | 300 |  | 3.667 |
| Εναλλακτικές Μορφές Μάθησης | 400.000 |  | 1.000 |  | 400 |
|  | 9.250.000 |  | 41.700 |  | 222 |

Στόχος του **Ειδικού Σχεδίου Κατάρτισης Εργοδοτουμένων σε Ορισμένους Οικονομικούς Τομείς που έχουν Επηρεαστεί από την Πανδημία**, είναι η παροχή οικονομικής βοήθειας σε εργοδότες, για κατάρτιση και ανάπτυξη των εργοδοτουμένων τους, μέσω της οργάνωσης και εφαρμογής προδιαγεγραμμένων προγραμμάτων κατάρτισης σε καθορισμένους θεματικούς τομείς. Το ποσό που προτείνεται για το Σχέδιο αυτό για το 2022 είναι **€200.000** για **200** συμμετοχές.

Στόχος των **Μονοεπιχειρησιακών Προγραμμάτων Κατάρτισης στην Κύπρο**, είναι η παροχή κινήτρων σε εργοδότες για να σχεδιάζουν, οργανώνουν και εφαρμόζουν προγράμματα κατάρτισης για κάλυψη των αναγκών κατάρτισης των εργοδοτουμένων τους. Ο σχεδιασμός και η οργάνωση των προγραμμάτων γίνεται από τις επιχειρήσεις στη βάση Θεματολογίου που καταρτίζεται από την ΑνΑΔ, μετά από διαβούλευση με κοινωνικούς εταίρους και άλλους εμπλεκόμενους φορείς, και κοινοποιείται στις επιχειρήσεις. Τα προγράμματα αυτά αξιοποιούνται επίσης από επιχειρήσεις που αντιμετωπίζουν δυσκολίες για διατήρηση και πλήρη απασχόληση του προσωπικού τους, πετυχαίνοντας παράλληλα την αναβάθμιση των γνώσεων και δεξιοτήτων και την απόκτηση επαγγελματικών προσόντων από τους εργοδοτουμένους, καθώς και την αύξηση της παραγωγικότητας. Το ποσό που προτείνεται για το Σχέδιο αυτό για το 2022 ανέρχεται σε **€6.300.000** για **35.000 συμμετοχές**. Παράλληλα με το Σχέδιο αυτό, λειτουργεί Σχέδιο για **Μονοεπιχειρησιακά Προγράμματα Κατάρτισης στην Κύπρο (ΚΕ)** για χρήση από επιχειρήσεις που δεν είναι δυνατό να αξιοποιήσουν ενισχύσεις ήσσονος σημασίας. Το ποσό που προτείνεται για το Σχέδιο αυτό για το 2022 ανέρχεται σε **€850.000** για **5.000 συμμετοχές**.

Στόχος των **Μονοεπιχειρησιακών Προγραμμάτων Κατάρτισης στο Εξωτερικό**, είναι η παροχή κινήτρων σε εργοδότες για να συμμετέχουν με εργοδοτούμενους τους σε καινοτομικά ή/και εξειδικευμένα προγράμματα στο εξωτερικό με απώτερο σκοπό τη μεταφορά στην Κύπρο γνώσεων και δεξιοτήτων σε θέματα που σχετίζονται με την εισαγωγή καινοτομιών, νέας τεχνολογίας και τεχνογνωσίας. Ο σχεδιασμός και η οργάνωση των προγραμμάτων γίνεται από τις επιχειρήσεις στη βάση Θεματολογίου που καταρτίζεται από την ΑνΑΔ, μετά από διαβούλευση με κοινωνικούς εταίρους και άλλους εμπλεκόμενους φορείς, και κοινοποιείται στις επιχειρήσεις. Το ποσό που προτείνεται για το Σχέδιο αυτό για το 2022 ανέρχεται σε **€400.000** για **200 συμμετοχές**.

Στόχος του **Σχεδίου Κατάρτισης Μακροχρόνια Ανέργων σε Επιχειρήσεις/ Οργανισμούς** είναι η παροχή ευκαιριών σε μακροχρόνια ανέργους να ενταχθούν/επανενταχθούν στην απασχόληση με παράλληλη απόκτηση των απαιτούμενων γνώσεων και δεξιοτήτων σε σχέση με τις ανάγκες συγκεκριμένης θέσης εργασίας. Το Σχέδιο παρέχει κίνητρα σε επιχειρήσεις/οργανισμούς για να εργοδοτήσουν και καταρτίσουν ενδοεπιχειρησιακά, με τη διαμόρφωση εξατομικευμένου προγράμματος κατάρτισης, μακροχρόνια ανέργους. Το ποσό που προτείνεται για το Σχέδιο αυτό για το 2022 ανέρχεται σε **€1.100.000** για **300 συμμετοχές**.

Στόχος του **Σχεδίου Αξιοποίησης Εναλλακτικών Μορφών Μάθησης**, είναι η κάλυψη αναγκών κατάρτισης των εργοδοτουμένων μέσω της συμμετοχής τους σε προγράμματα μορφών ασύγχρονης μάθησης με την αξιοποίηση τεχνολογιών πληροφορίας και επικοινωνίας, όπως η εξ αποστάσεως ηλεκτρονική μάθηση (eLearning). Το ποσό που προτείνεται για το Σχέδιο αυτό για το 2022 ανέρχεται σε **€400.000** για **1.000 συμμετοχές**.

Πολυεπιχειρησιακά Προγράμματα Συνεχιζόμενης Κατάρτισης

Το προτεινόμενο ποσό αποσκοπεί στην κάλυψη δαπανών εφαρμογής των πιο κάτω προγραμμάτων:

|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
| --- | --- | --- | --- | --- | --- |
|  | € |  |  |  | € |
| Πολυεπιχειρησιακά – Συνήθη | 4.610.000 |  | 14.500 |  | 318 |
| Πολυεπιχειρησιακά – Ζωτικής Σημασίας | 2.035.000 |  | 1.400 |  | 1.454 |
| Συνδικαλιστικών Στελεχών | 750.000 |  | 6.000 |  | 125 |
| Διοργάνωσης ΑνΑΔ | 200.000 |  | 100 |  | 2.000 |
|  | 7.595.000 |  | 22.000 |  | 345 |

Στόχος των **Πολυεπιχειρησιακών Προγραμμάτων Κατάρτισης – Συνήθη**, είναι η κάλυψη των αναγκών κατάρτισης των εργοδοτουμένων και των ανέργων μέσω της συμμετοχής τους σε προγράμματα κατάρτισης που εφαρμόζονται από Κέντρα Επαγγελματικής Κατάρτισης (ΚΕΚ). Τα προγράμματα καλύπτουν ευρύ φάσμα θεμάτων σε όλες τις λειτουργίες της επιχείρησης και όλα τα επαγγέλματα. Ο σχεδιασμός και η οργάνωση των προγραμμάτων γίνεται από τα ΚΕΚ στη βάση Θεματολογίου που καταρτίζεται από την ΑνΑΔ μετά από διαβούλευση με κοινωνικούς εταίρους και άλλους εμπλεκόμενους φορείς, και κοινοποιείται στα ΚΕΚ. Στα προγράμματα αυτά δύναται να συμμετέχουν και άνεργοι σύμφωνα με προϋποθέσεις που καθορίζει το Σχέδιο. Το ποσό που προτείνεται για το Σχέδιο αυτό για το 2022 ανέρχεται σε **€4.610.000** για **14.500 συμμετοχές**, ως εξής:

|  |  |  |  |  |  |
| --- | --- | --- | --- | --- | --- |
|  | **Ποσό** |  | **Αριθμός Καταρτι-ζομένων** |  | **Κόστος/ Καταρτι-ζόμενο** |
|  | € |  |  |  | € |
| Κατάρτιση εργοδοτουμένων | 4.500.000 |  | 14.000 |  | 321 |
| Κατάρτιση ανέργων | 110.000 |  | 500 |  | 220 |
|  | 4.610.000 |  | 14.500 |  | 318 |

Στόχος των **Πολυεπιχειρησιακών Προγραμμάτων Κατάρτισης – Ζωτικής Σημασίας**, είναι η κάλυψη των αναγκών κατάρτισης των εργοδοτουμένων μέσα από τη συμμετοχή τους σε προγράμματα κατάρτισης που εφαρμόζονται από ΚΕΚ σε θέματα που αφορούν ιδιαίτερα σημαντικές πτυχές της ανάπτυξης επιχειρήσεων/οργανισμών ή/και τομείς που αποτελούν προτεραιότητα για την οικονομία του τόπου. Ο σχεδιασμός και η οργάνωση των προγραμμάτων, στα οποία αξιοποιούνται εκπαιδευτές με ευρεία πείρα, γίνεται στη βάση Θεματολογίου που καταρτίζεται από την ΑνΑΔ μετά από διαβούλευση με κοινωνικούς εταίρους και άλλους εμπλεκόμενους φορείς και κοινοποιείται στα ΚΕΚ. Το ποσό που προτείνεται για το Σχέδιο αυτό για το 2022 ανέρχεται σε **€2.035.000** για **1.400 συμμετοχές**.

Στόχος των **Προγραμμάτων Συνεχιζόμενης Κατάρτισης Συνδικαλιστικών Στελεχών**, είναι η κάλυψη των αναγκών κατάρτισης των συνδικαλιστικών στελεχών σε θέματα που σχετίζονται με τη συνδικαλιστική δραστηριότητα τους. Τα προγράμματα κατάρτισης εφαρμόζονται από Κέντρα Συνδικαλιστικής Κατάρτισης. Το ποσό που προτείνεται για το Σχέδιο αυτό για το 2022 ανέρχεται σε **€750.000** για **6.000 συμμετοχές**.

Στόχος των **Προγραμμάτων Κατάρτισης Διοργάνωσης ΑνΑΔ**, είναι η ενίσχυση της ανταγωνιστικότητας και η αύξηση της παραγωγικότητας των επιχειρήσεων, καθώς και η βελτίωση της ποιότητας των προϊόντων και υπηρεσιών τους, μέσα από την εφαρμογή εξειδικευμένων προγραμμάτων ομαδικής κατάρτισης, που διοργανώνει η ΑνΑΔ. Τα προγράμματα αυτά συμβάλλουν στην αναβάθμιση της οργάνωσης και λειτουργίας των επιχειρήσεων και στην ανάπτυξη των δεξιοτήτων των στελεχών τους, σε θέματα και επίπεδα τα οποία δεν προσφέρονται από άλλους παροχείς κατάρτισης. Περιλαμβάνουν δράσεις κατάρτισης και ανάπτυξης, παροχής συμβουλών και καθοδήγησης, καθώς και δικτύωσης. Το ποσό που προτείνεται για το Σχέδιο αυτό για το 2022 ανέρχεται σε **€200.000** για **100 συμμετοχές**.

**2. Ειδικές Αναπτυξιακές Δραστηριότητες**

Άρθρο 6150 "Ενίσχυση των Υποδομών Κατάρτισης": **€75.000**

Ποσό **€75.000** προορίζεται για τηνκάλυψη δαπανών για τη λειτουργία νέου Σχεδίου ενίσχυσης των υποδομών κατάρτισης, για την ενίσχυση εξειδικευμένων εργαστηρίων κατάρτισης, τα οποία θα αξιοποιηθούν και για σκοπούς αξιολόγησης υποψηφίων στο πλαίσιο του Συστήματος Επαγγελματικών Προσόντων (ΣΕΠ), αλλά και αξιοποίησης εργαλείων εναλλακτικών μορφών μάθησης για την υλοποίηση προγραμμάτων με εναλλακτικές μορφές μάθησης.

Άρθρο 6170 "Αξιολόγηση και Πιστοποίηση των Συντελεστών Παροχής Κατάρτισης": **€105.000**

Το Σύστημα Αξιολόγησης και Πιστοποίησης των Συντελεστών Παροχής Κατάρτισης, αποσκοπεί στη βελτίωση της ποιότητας της παρεχόμενης κατάρτισης στην Κύπρο, ο κύριος όγκος της οποίας αφορά συνεχιζόμενη επαγγελματική κατάρτιση που δεν παρέχεται μέσω επίσημων φορέων τυπικής εκπαίδευσης και κατάρτισης.

Στο πλαίσιο του Συστήματος αξιολογούνται με στόχο την πιστοποίηση:

* Τα Κέντρα Επαγγελματικής Κατάρτισης (ΚΕΚ)
* Οι Δομές Επαγγελματικής Κατάρτισης (ΔΕΚ)
* Οι Εκπαιδευτές Επαγγελματικής Κατάρτισης (ΕΕΚ).

Η πρόνοια προορίζεται για κάλυψη των ακόλουθων δαπανών:

(α) **€45.000** σε σχέση με την αξιολόγηση αιτήσεων από ΚΕΚ και ΔΕΚ που ενδιαφέρονται για πιστοποίηση στο πλαίσιο του Συστήματος.

(β) **€60.000** σε σχέση με την τεχνική και γραμματειακή υποστήριξη του Συστήματος.

**3. Σχέδια Συγχρηματοδοτούμενα από το Ευρωπαϊκό Κοινωνικό Ταμείο (ΕΚΤ), το Ευρωπαϊκό Κοινωνικό Ταμείο+ (ΕΚΤ+), και το Ταμείο Ανάκαμψης και Ανθεκτικότητας (ΤΑΑ)**

Άρθρο 6180 "Σχέδια Συγχρηματοδοτούμενα από το Ευρωπαϊκό Κοινωνικό Ταμείο": **€1.283.400**

Προγραμματική Περίοδος 2014-2020

(α) Επέκταση και Λειτουργία Συστήματος Επαγγελματικών Προσόντων στην Κύπρο (ΣΕΠ)

Στόχος είναι η συνεχής αναβάθμιση του ανθρώπινου δυναμικού της Κύπρου μέσω της εξέτασης και πιστοποίησης της ικανότητας του ατόμου να αποδώσει αποτελεσματικά σε καθορισμένο επίπεδο Επαγγελματικού Προσόντος (ΕΠ) σε πραγματικές συνθήκες εργασίας ή/και σε συνθήκες προσομοίωσης.

Το ποσό που προτείνεται για το Έργο αυτό για το 2022 ανέρχεται σε **€789.680** για την πιστοποίηση **1.200** ατόμων σε διάφορα επίπεδα Επαγγελματικών Προσόντων (έναντι υπολογιζόμενης συνολικής δαπάνης **€4.657.000** για την εξέταση και πιστοποίηση **4.000** ατόμων για την Προγραμματική Περίοδο 2014-2020).

(β) Ανάπτυξη Προτύπων Επαγγελματικών Προσόντων

Στόχος είναι η προώθηση του Συστήματος Επαγγελματικών Προσόντων και η παροχή προοπτικής για την πιστοποίηση μεγαλύτερου αριθμού ατόμων μέσα από την επικαιροποίηση και ανάπτυξη σημαντικού αριθμού Προτύπων Επαγγελματικών Προσόντων (ΠΕΠ).

Το ποσό που προτείνεται για το Έργο αυτό για το 2022 ανέρχεται σε **€493.720** (έναντι υπολογιζόμενης συνολικής δαπάνης **€1.211.090** για τον ορισμό **80** νέων ΠΕΠ και την επικαιροποίηση **72** υφιστάμενων ΠΕΠ για την Προγραμματική Περίοδο 2014-2020).

Σημειώνεται ότι κατά την **Προγραμματική Περίοδο 2014–2020**, το ύψος συγχρηματοδότησης από το ΕΚΤ για τα δύο πιο πάνω έργα ανέρχεται σε **85%**.

Άρθρο 6181 “Σχέδια Συγχρηματοδοτούμενα από το Ευρωπαϊκό Κοινωνικό Ταμείο+”: **€180.000**

(α) Ατομικοί Λογαριασμοί Μάθησης (ΑΛΜ) – Individual Learning Accounts (ILA)

Οι ΑΛΜ θα παρέχουν πιστώσεις σε επιλέξιμες ομάδες απασχολουμένων και ανέργων για την παρακολούθηση προγραμμάτων κατάρτισης για την απόκτηση νέων γνώσεων και δεξιοτήτων ή/και την αναβάθμιση υφιστάμενων γνώσεων και δεξιοτήτων. Στοχεύουν στην προώθηση της διά βίου μάθησης παρέχοντας ευκαιρίες για ευέλικτη προώθηση της αναβάθμισης των γνώσεων και δεξιοτήτων αποτρέποντας τους κοινωνικούς αποκλεισμούς.

Μέσα από τους ΑΛΜ, τα άτομα θα αποκτήσουν πρόσβαση σε προγράμματα κατάρτισης σε ένα ευρύ φάσμα θεμάτων στο πλαίσιο των Πολυεπιχειρησιακών Προγραμμάτων Κατάρτισης – Συνήθων της ΑνΑΔ. Έμφαση για συμμετοχή θα δίνεται σε προγράμματα κατάρτισης που οδηγούν στην απόκτηση γνώσεων και δεξιοτήτων για συγκεκριμένα επαγγέλματα με βάση τις ανάγκες της αγοράς εργασίας, ιδιαίτερα στην πράσινη και γαλάζια οικονομία, καθώς και στην ανάπτυξη ψηφιακών δεξιοτήτων.

Το ποσό που προτείνεται για το Έργο αυτό για το 2022 ανέρχεται σε **€100.000** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€5.000.000** για τη συμμετοχή **1.800** ατόμων για την Προγραμματική Περίοδο 2021-2027).

(β) Προγράμματα κατάρτισης για νέους ηλικίας 15-29 ετών που βρίσκονται εκτός εκπαίδευσης, απασχόλησης ή κατάρτισης (ΝΕΕΤs)

Στόχος είναι η απόκτηση βασικών γνώσεων και δεξιοτήτων (για παράδειγμα αλφαβητισμός, μαθηματικές δεξιότητες, ψηφιακές και τεχνολογικές δεξιότητες, διαπροσωπικές δεξιότητες, επιχειρηματικότητα), η οποία θα βοηθήσει τους νέους να ενταχθούν στην αγορά εργασίας. Πρόσθετα, η αναβάθμιση των υφιστάμενων γνώσεων και δεξιοτήτων και η απόκτηση νέων γνώσεων και δεξιοτήτων θα τους βοηθήσει να αξιοποιήσουν τις ευκαιρίες απασχόλησης που θα προκύψουν σε δυναμικούς τομείς της οικονομικής δραστηριότητας, όπως είναι η πράσινη και γαλάζια οικονομία και θα τους προετοιμάσει κατάλληλα για τη μεταβαλλόμενη φύση της εργασίας, ιδιαίτερα αυτή που σχετίζεται με την ψηφιακή μετάβαση.

Τα άτομα αυτά θα εντοπίζονται, ενημερώνονται και καθοδηγούνται από τη Δημόσια Υπηρεσία Απασχόλησης. Μετά από την εξατομικευμένη υποστήριξη του κάθε ατόμου ώστε να εντοπίζονται οι ανάγκες του, το άτομο θα ενημερώνεται για τα διαθέσιμα προγράμματα κατάρτισης, στα οποία κρίνεται χρήσιμη η συμμετοχή του.

Το ποσό που προτείνεται για το Έργο αυτό για το 2022 ανέρχεται σε **€80.000** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€5.000.000** για τη συμμετοχή **2.800** ατόμων για την Προγραμματική Περίοδο 2021-2027).

Άρθρο 6182 “Σχέδια Συγχρηματοδοτούμενα από το Ταμείο Ανάκαμψης και Ανθεκτικότητας”: **€256.600**

(α) Προγράμματα κατάρτισης για απασχολουμένους και ανέργους για την απόκτηση ψηφιακών δεξιοτήτων

Στόχος είναι η απόκτηση νέων και η αναβάθμιση υφιστάμενων ψηφιακών δεξιοτήτων του ανθρώπινου δυναμικού της Κύπρου μέσω της συμμετοχής τους σε προγράμματα κατάρτισης που θα εφαρμοστούν από Κέντρα Επαγγελματικής Κατάρτισης (ΚΕΚ).

Το ποσό που προτείνεται για το Έργο αυτό για το 2022 ανέρχεται σε **€56.733** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€7.787.000** για τη συμμετοχή **20.210** ατόμων για την περίοδο 2021-2026).

(β) Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με την πράσινη οικονομία

Στόχος είναι η απόκτηση νέων και η αναβάθμιση υφιστάμενων γνώσεων και δεξιοτήτων από απασχολουμένους που βρίσκονται σε επαγγέλματα ή τομείς της πράσινης οικονομίας ή από ανέργους που επιθυμούν να εργαστούν σε επαγγέλματα ή τομείς της πράσινης οικονομίας μέσω της συμμετοχής τους σε προγράμματα κατάρτισης που θα εφαρμοστούν από ΚΕΚ.

Το ποσό που προτείνεται για το Έργο αυτό για το 2022 ανέρχεται σε **€56.733** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€1.703.000** για τη συμμετοχή **3.000** ατόμων για την περίοδο 2021-2026).

(γ) Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με τη γαλάζια οικονομία

Στόχος είναι η απόκτηση νέων και η αναβάθμιση υφιστάμενων γνώσεων και δεξιοτήτων από απασχολουμένους που βρίσκονται σε επαγγέλματα ή τομείς της γαλάζιας οικονομίας ή από ανέργους που επιθυμούν να εργαστούν σε επαγγέλματα ή τομείς της γαλάζιας οικονομίας μέσω της συμμετοχής τους σε προγράμματα κατάρτισης που θα εφαρμοστούν από ΚΕΚ.

Το ποσό που προτείνεται για το Έργο αυτό για το 2022 ανέρχεται σε **€56.734** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€510.000** για τη συμμετοχή **500** ατόμων για την περίοδο 2021-2026).

(δ) Προγράμματα κατάρτισης ανέργων για απόκτηση γνώσεων και δεξιοτήτων επιχειρηματικότητας

Στόχος είναι η απόκτηση εξειδικευμένων γνώσεων και δεξιοτήτων σε θέματα ανάπτυξης της επιχειρηματικότητας, καθώς και δημιουργίας και λειτουργίας επιχείρησης από ανέργους οι οποίοι ενδιαφέρονται να ιδρύσουν τη δική τους επιχείρηση μέσω της συμμετοχής τους σε προγράμματα κατάρτισης που θα εφαρμοστούν από ΚΕΚ.

Το ποσό που προτείνεται για το Έργο αυτό για το 2022 ανέρχεται σε **€86.400** και αφορά στη μηχανογράφηση του Έργου (έναντι υπολογιζόμενης συνολικής δαπάνης **€4.000.000** για τη συμμετοχή **1.935** ατόμων για την περίοδο 2021-2026).

Λεπτομέρειες αναφορικά με τις πιο πάνω πρόνοιες δίνονται στους **Πίνακες 2** – **8**.

**4. Έρευνες και Μελέτες**

Άρθρο 6190 "Έρευνες και Μελέτες": **€105.000**

Ποσό ύψους **€55.000** προορίζεται για τη διεξαγωγή ερευνών πεδίου από ανάδοχο στο πλαίσιο της αξιολόγησης των επιδράσεων των Σχεδίων της ΑνΑΔ στο ανθρώπινο δυναμικό και στις επιχειρήσεις της Κύπρου, η οποία εντάσσεται στο Ολοκληρωμένο Σύστημα Αξιολόγησης των Επιδράσεων της ΑνΑΔ στην Κυπριακή Οικονομία. Ο ανάδοχος θα αναλάβει το έργο της διενέργειας ερευνών πεδίου, μέσα από την τηλεφωνική συμπλήρωση κατάλληλα διαμορφωμένου ερωτηματολογίου, σε δείγμα του πληθυσμού έρευνας και την ηλεκτρονική καταχώριση των αποτελεσμάτων. Οι πληρωμές θα γίνονται με βάση τα συμπληρωμένα ερωτηματολόγια, τα οποία θα παραδίδονται στην ΑνΑΔ σε ηλεκτρονική μορφή.

Ποσό ύψους **€50.000** προορίζεται για την αγορά υπηρεσιών για τη διεξαγωγή μελετών αξιολόγησης των επιδράσεων των Σχεδίων της ΑνΑΔ στο ανθρώπινο δυναμικό και τις επιχειρήσεις της Κύπρου, από ανάδοχο που θα επιλεγεί σύμφωνα με τις νενομισμένες διαδικασίες σύναψης συμβάσεων. Οι πληρωμές θα γίνονται με βάση τα παραδοτέα που θα προβλέπονται στα έγγραφα του διαγωνισμού.

**4-6500 "ΣΥΝΕΡΓΑΣΙΑ ΜΕ ΔΙΕΘΝΕΙΣ ΟΡΓΑΝΙΣΜΟΥΣ"**

Άρθρο 6520 "Συμμετοχή σε Προγράμματα της Ευρωπαϊκής Ένωσης": **€10.000**

Η πρόνοια αποσκοπεί στην κάλυψη δαπανών σε σχέση με τη συμμετοχή της ΑνΑΔ σε διάφορα Προγράμματα και Πρωτοβουλίες της Ευρωπαϊκής Ένωσης.

**4-7000 "ΚΕΦΑΛΑΙΟΥΧΙΚΕΣ ΔΑΠΑΝΕΣ"**

Άρθρο 7120 "Κτήρια": **€406.000**

Η πρόνοια προορίζεται για κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Αντικατάσταση πινάκων διανομής |  | 55.000 |
| (β) | Αντικατάσταση λαμπτήρων με λαμπτήρες Διόδου Εκπομπής Φωτός (LED) |  | 145.000 |
| (γ) | Αγορά και εγκατάσταση φωτοβολταϊκών πλαισίων |  | 183.000 |
| (δ) | Μετατροπές/διαφοροποιήσεις στο κτήριο για σκοπούς έκδοσης τελικού πιστοποιητικού έγκρισης οικοδομής |  | 20.000 |
| (ε) | Απρόβλεπτα |  | 3.000 |
|  |  |  | 406.000 |

Άρθρο 7130 "Εξοπλισμός Γραφείου, Έπιπλα και Σκεύη": **€57.000**

Γίνεται πρόνοια για την κάλυψη των πιο κάτω δαπανών:

|  |  |  |  |
| --- | --- | --- | --- |
|  |  |  | € |
| (α) | Επέκταση τηλεφωνικού συστήματος |  | 4.500 |
| (β) | Αγορά βιβλιοθηκών, συρταριέρων, γραφείων και επίπλων |  | 50.000 |
| (γ) | Αγορά ραφιών για σκοπούς αποθήκευσης έντυπου υλικού/ εγγράφων |  | 2.000 |
| (δ) | Απρόβλεπτα |  | 500 |
|  |  |  | 57.000 |

Άρθρο 7170 "Εξοπλισμός Ηλεκτρονικού Υπολογιστή": **€129.000**

Γίνεται πρόνοια για την κάλυψη των πιο κάτω δαπανών:

|  |  |  | € |
| --- | --- | --- | --- |
| (α) | Αγορά εξοπλισμού για τις ανάγκες του Συστήματος Επιχειρησιακής Συνέχειας στη βάση σχετικής μελέτης που έχει διενεργηθεί |  | 10.000 |
| (β) | Αγορά δίσκων για την επέκταση του υφιστάμενου συστήματος συστοιχίας δίσκων |  | 15.000 |
| (γ) | Εξοπλισμός συστήματος αδιάλειπτης παροχής ρεύματος |  | 20.000 |
| (δ) | Αγορά κεντρικών ηλεκτρονικών υπολογιστών σε αντικατάσταση υφιστάμενου εξοπλισμού παλαιότερης τεχνολογίας |  | 15.250 |
| (ε) | Αναβάθμιση υποδομής δικτύου |  | 16.000 |
| (στ) | Αγορά προσωπικών ηλεκτρονικών υπολογιστών, εκτυπωτών και σαρωτών σε αντικατάσταση υφιστάμενου εξοπλισμού παλαιότερης τεχνολογίας |  | 50.000 |
| (ζ) | Απρόβλεπτα |  | 2.750 |
|  |  |  | 129.000 |

Άρθρο 7180 "Προγράμματα Ηλεκτρονικού Υπολογιστή": **€557.960**

Γίνεται πρόνοια για την κάλυψη των πιο κάτω δαπανών:

|  |  |  | € |
| --- | --- | --- | --- |
| (α) | Αλλαγές/Προσθήκες στο Σύστημα «SAP» |  | 72.300 |
| (β) | Αλλαγές/Προσθήκες στο Σύστημα «Ερμής» |  | 241.000 |
| (γ) | Αλλαγές/Προσθήκες στο «Παρατηρητήριο» |  | 16.100 |
| (δ) | Αλλαγές/Προσθήκες στο «Σύστημα Εσωτερικής και Εξωτερικής Διάχυσης» |  | 28.100 |
| (ε) | Αλλαγές/Προσθήκες στο Σύστημα «ΗλέκτρΑ» |  | 15.000 |
| (στ) | Άδειες χρήσης FileNet BPM για εξωτερικούς χρήστες |  | 128.500 |
| (ζ) | Λογισμικό για έλεγχο υποδομής δικτύου και servers |  | 20.000 |
| (η) | Σύστημα Λήψης και Διαχείρισης Αντιγράφων Ασφαλείας |  | 20.000 |
| (θ) | Αναβάθμιση ιστοσελίδας |  | 3.500 |
| (ι) | Λογισμικό παρακολούθησης διακομιστή |  | 10.000 |
| (ια) | Απρόβλεπτα |  | 3.460 |
|  |  |  | 557.960 |

**ΑΡΘΡΟ 4-8900 "ΜΗ ΠΡΟΒΛΕΠΟΜΕΝΕΣ ΔΑΠΑΝΕΣ ΚΑΙ ΑΠΟΘΕΜΑΤΙΚΟ": €200.000**

Προϋπολογίζονται πιστώσεις ύψους €200.000 για κατανομή τους σε άλλα άρθρα του Προϋπολογισμού, ύστερα από έγκριση του Διοικητικού Συμβουλίου της ΑνΑΔ και του Υπουργού Εργασίας, Πρόνοιας και Κοινωνικών Ασφαλίσεων, για κάλυψη απρόβλεπτων δαπανών που δεν προνοούνται κάτω από οποιοδήποτε συγκεκριμένο άρθρο.

Π Ι Ν Α Κ Ε Σ

**ΠΙΝΑΚΑΣ 1**

**ΚΑΤΑΡΤΙΖΟΜΕΝΟΙ ΚΑΙ ΔΑΠΑΝΕΣ**

**ΚΑΤΑ ΚΑΤΗΓΟΡΙΑ ΔΡΑΣΤΗΡΙΟΤΗΤΑΣ ΚΑΤΑΡΤΙΣΗΣ**

**ΓΙΑ ΤΟ 2022**

|  |  |  |  |  |
| --- | --- | --- | --- | --- |
| Δραστηριότητα Κατάρτισης | **Καταρτι-ζόμενοι** | **%** | **Δαπάνες €** | **%** |
| **Άρθρο 6110 "ΠΡΟΓΡΑΜΜΑΤΑ ΑΡΧΙΚΗΣ ΚΑΤΑΡΤΙΣΗΣ"** | **2.700** | **4,1** | **11.150.000** | **39,9** |
| **Μονοεπιχειρησιακά** | **2.200** | **3,3** | **10.150.000** | **36,3** |
| Στελέχωση Επιχειρήσεων με Αποφοίτους Τριτοβάθμιας Εκπαίδευσης | 1.200 | 1,8 | 7.150.000 | 25,6 |
| Ειδικό Σχέδιο Επαγγελματικής Κατάρτισης Ανέργων | 1.000 | 1,5 | 3.000.000 | 10,7 |
| **Πολυεπιχειρησιακά** | **500** | **0,8** | **1.000.000** | **3,6** |
| Προγράμματα Κατάρτισης Ανέργων | 500 | 0,8 | 1.000.000 | 3,6 |
| **Άρθρο 6120 "ΠΡΟΓΡΑΜΜΑΤΑ ΣΥΝΕΧΙΖΟΜΕΝΗΣ ΚΑΤΑΡΤΙΣΗΣ"** | **63.700** | **96,0** | **16.845.000** | **60,1** |
| **Μονοεπιχειρησιακά** | **41.700** | **62,8** | **9.250.000** | **32,9** |
| Προγράμματα στην Κύπρο | 35.000 | 52,7 | 6.300.000 | 22,5 |
| Προγράμματα στην Κύπρο (ΚΕ) | 5.000 | 7,5 | 850.000 | 3,0 |
| Ειδικό Σχέδιο Κατάρτισης Εργοδοτουμένων | 200 | 0,3 | 200.000 | 0,7 |
| Προγράμματα στο Εξωτερικό | 200 | 0,3 | 400.000 | 1,4 |
| Κατάρτιση Μακροχρόνια Ανέργων σε Επιχειρήσεις/Οργανισμούς | 300 | 0,5 | 1.100.000 | 3,9 |
| Εναλλακτικές Μορφές Μάθησης | 1.000 | 1,5 | 400.000 | 1,4 |
| **Πολυεπιχειρησιακά** | **22.000** | **33,2** | **7.595.000** | **27,2** |
| Συνήθη Προγράμματα – Κατάρτιση Εργοδοτουμένων | 14.000 | 21,1 | 4.500.000 | 16,1 |
| Συνήθη Προγράμματα – Κατάρτιση Ανέργων | 500 | 0,8 | 110.000 | 0,4 |
| Προγράμματα Ζωτικής Σημασίας | 1.400 | 2,1 | 2.035.000 | 7,3 |
| Κατάρτιση Συνδικαλιστικών Στελεχών | 6.000 | 9,0 | 750.000 | 2,7 |
| Προγράμματα Διοργάνωσης ΑνΑΔ | 100 | 0,2 | 200.000 | 0,7 |
| **ΣΥΝΟΛΟ** | **66.400** | **100,0** | **27.995.000** | **100,0** |

# ΠΙΝΑΚΑΣ 2

# ΣΥΝΟΛΙΚΕΣ ΔΑΠΑΝΕΣ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΕΚΤ/ΠΑΝ

**ΓΙΑ ΤΗΝ ΠΡΟΓΡΑΜΜΑΤΙΚΗ ΠΕΡΙΟΔΟ 2014-2020**

|  |  |  |  |  |
| --- | --- | --- | --- | --- |
| **ΣΥΓΧΡΗΜΑΤΟΔΟΤΟΥΜΕΝΑ ΕΡΓΑ** | **Ποσοστό χρηματοδότησης από ΕΚΤ/ΠΑΝ** | **Δαπάνες ΑνΑΔ**  **€** | **Χρηματοδότηση από ΕΚΤ/ΠΑΝ**  **€** | **Σύνολο Δαπανών**  **€** |
| Τοποθέτηση άνεργων νέων πτυχιούχων για απόκτηση εργασιακής πείρας σε επιχειρήσεις/ οργανισμούς (ΣΤΑΠ) | 85% | 1.382.329 | 5.123.701 | 6.506.030 |
| Τοποθέτηση άνεργων νέων αποφοίτων Γυμνασίων, Λυκείων, Τεχνικών Σχολών και Μεταλυκειακής Εκπαίδευσης μέχρι και διετούς διάρκειας για απόκτηση εργασιακής πείρας σε επιχειρήσεις/οργανισμούς (ΣΤΑΔ) | 92% | 668.788 | 5.740.072 | 6.408.860 |
| Επέκταση και Λειτουργία Συστήματος Επαγγελματικών Προσόντων (ΣΕΠ) | 85% | 1.261.797 | 3.395.203 | 4.657.000 |
| Ανάπτυξη Προτύπων Επαγγελματικών Προσόντων (ΠΕΠ) | 85% | 181.664 | 1.029.426 | 1.211.090 |
| ΣΥΝΟΛΟ | | 3.494.578 | 15.288.402 | 18.782.980 |

Σημ.: 1. Περιλαμβάνονται και οι δαπάνες που αφορούν αυτεπιστασία και έμμεσες δαπάνες (όπου εφαρμόζει).

2. Μέρος της μη επιλέξιμης δαπάνης του ΣΤΑΠ για συγχρηματοδότηση από το ΕΚΤ αφορά στη συμμετοχή ανέργων ηλικίας 30 ετών και άνω.

3. Μέρος της μη επιλέξιμης δαπάνης του ΣΤΑΔ για συγχρηματοδότηση από το ΕΚΤ/ΠΑΝ αφορά στη συμμετοχή ανέργων που δεν ανήκουν στην κατηγορία NEETs (νέοι ηλικίας κάτω των 25 ετών που βρίσκονται εκτός απασχόλησης, εκπαίδευσης ή κατάρτισης).

# ΠΙΝΑΚΑΣ 3

# ΔΑΠΑΝΕΣ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΕΚΤ/ΠΑΝ ΚΑΤ’ ΕΤΟΣ

# ΓΙΑ ΤΗΝ ΠΡΟΓΡΑΜΜΑΤΙΚΗ ΠΕΡΙΟΔΟ 2014-2020

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ΣΥΓΧΡΗΜΑΤΟΔΟΤΟΥΜΕΝΑ ΕΡΓΑ** | **ΣΥΝΟΛΙΚΕΣ ΔΑΠΑΝΕΣ** | | | | | | | | | | | |
| **2014**  **Πραγμ.**  **€** | **2015**  **Πραγμ.**  **€** | **2016**  **Πραγμ.**  **€** | **2017**  **Πραγμ.**  **€** | **2018**  **Πραγμ.**  **€** | **2019**  **Πραγμ.**  **€** | **2020**  **Πραγμ.**  **€** | **2021**  **Αναθ.**  **€** | **2022**  **Προϋπ.**  **€** | **2023**  **€** | **2024**  **€** | **ΣΥΝΟΛΟ**  **€** |
| Τοποθέτηση άνεργων νέων πτυχιούχων για απόκτηση εργασιακής πείρας σε επιχειρήσεις/οργανισμούς | 0 | 493.842 | 5.963.010 | 49.178 | 0 | 0 | 0 | 0 | 0 | 0 | 0 | 6.506.030 |
| Τοποθέτηση άνεργων νέων αποφοίτων Γυμνασίων, Λυκείων, Τεχνικών Σχολών και Μεταλυκειακής Εκπαίδευσης μέχρι και διετούς διάρκειας για απόκτηση εργασιακής πείρας σε επιχειρήσεις/οργανισμούς | 2.680.875 | 1.693.831 | 1.973.689 | 60.465 | 0 | 0 | 0 | 0 | 0 | 0 | 0 | 6.408.860 |
| Επέκταση και Λειτουργία Συστήματος Επαγγελματικών Προσόντων | 0 | 0 | 279.370 | 511.880 | 479.380 | 534.776 | 445.571 | 438.321 | 977.000 | 947.000 | 43.702 | 4.657.000 |
| Ανάπτυξη Προτύπων Επαγγελματικών Προσόντων | 0 | 0 | 0 | 0 | 0 | 227.958 | 377.513 | 86.175 | 519.444 | 0 | 0 | 1.211.090 |
| ΣΥΝΟΛΟ | 2.680.875 | 2.187.673 | 8.216.069 | 621.523 | 479.380 | 762.734 | 823.084 | 524.496 | 1.496.444 | 947.000 | 43.702 | 18.782.980 |

Σημ.1: Περιλαμβάνονται και οι δαπάνες που αφορούν αυτεπιστασία και έμμεσες δαπάνες (όπου εφαρμόζει).

Σημ.2: Τα ποσά που παρουσιάζονται στο έτος 2024 αποτελούν δαπάνες που θα πραγματοποιηθούν στο πλαίσιο σχετικής σύμβασης, οι οποίες δεν είναι επιλέξιμες για σκοπούς συγχρηματοδότησης.

# ΠΙΝΑΚΑΣ 4

# ΦΥΣΙΚΟ ΑΝΤΙΚΕΙΜΕΝΟ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΕΚΤ/ΠΑΝ ΚΑΤ’ ΕΤΟΣ

# ΓΙΑ ΤΗΝ ΠΡΟΓΡΑΜΜΑΤΙΚΗ ΠΕΡΙΟΔΟ 2014–2020

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ΣΥΓΧΡΗΜΑΤΟΔΟΤΟΥΜΕΝΑ ΕΡΓΑ** | **ΦΥΣΙΚΟ ΑΝΤΙΚΕΙΜΕΝΟ** | | | | | | | | | | |
| **2014**  **Πραγμ.** | **2015**  **Πραγμ.** | **2016**  **Πραγμ.** | **2017**  **Πραγμ.** | **2018**  **Πραγμ.** | **2019**  **Πραγμ.** | **2020**  **Πραγμ.** | **2021**  **Αναθεωρ.** | **2022**  **Προϋπολ.** | **2023** | **ΣΥΝΟΛΟ** |
| Τοποθέτηση άνεργων νέων πτυχιούχων για απόκτηση εργασιακής πείρας σε επιχειρήσεις/οργανισμούς | 0 | 1.444 | 294 | 0 | 0 | 0 | 0 | 0 | 0 | 0 | 1.738 |
| Τοποθέτηση άνεργων νέων αποφοίτων Γυμνασίων, Λυκείων, Τεχνικών Σχολών και Μεταλυκειακής Εκπαίδευσης μέχρι και διετούς διάρκειας για απόκτηση εργασιακής πείρας σε επιχειρήσεις/οργανισμούς | 1.104 | 527 | 95 | 0 | 0 | 0 | 0 | 0 | 0 | 0 | 1.726 |
| Επέκταση και Λειτουργία Συστήματος Επαγγελματικών Προσόντων | 0 | 0 | 17 | 308 | 322 | 360 | 343 | 314 | 1.200 | 1.136 | 4.000 |

# ΠΙΝΑΚΑΣ 5

# ΔΑΠΑΝΕΣ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΕΚΤ+ΚΑΤ’ ΕΤΟΣ

# ΓΙΑ ΤΗΝ ΠΡΟΓΡΑΜΜΑΤΙΚΗ ΠΕΡΙΟΔΟ 2021-2027

|  |  |  |  |  |  |  |  |
| --- | --- | --- | --- | --- | --- | --- | --- |
| **ΣΥΓΧΡΗΜΑΤΟΔΟΤΟΥΜΕΝΑ ΕΡΓΑ** | **ΣΥΝΟΛΙΚΕΣ ΔΑΠΑΝΕΣ** | | | | | | |
| **2022**  **Προϋπ.**  **€** | **2023**  **€** | **2024**  **€** | **2025**  **€** | **2026**  **€** | **2027**  **€** | **ΣΥΝΟΛΟ**  **€** |
| Ατομικοί Λογαριασμοί Μάθησης (ΑΛΜ) – Individual Learning Accounts (ILA) | 100.000 | 980.100 | 980.100 | 980.100 | 980.100 | 979.600 | 5.000.000 |
| Προγράμματα κατάρτισης για νέους ηλικίας 15-29 ετών που βρίσκονται εκτός εκπαίδευσης, απασχόλησης ή κατάρτισης (ΝΕΕΤs) | 80.000 | 1.001.980 | 984.980 | 984.980 | 984.980 | 962.880 | 5.000.000 |
| ΣΥΝΟΛΟ | 180.000 | 1.982.080 | 1.965.080 | 1.965.080 | 1.965.080 | 1.942.480 | 10.000.000 |

Σημ.: Περιλαμβάνονται και οι δαπάνες που αφορούν αυτεπιστασία και έμμεσες δαπάνες (όπου εφαρμόζει).

# ΠΙΝΑΚΑΣ 6

# ΦΥΣΙΚΟ ΑΝΤΙΚΕΙΜΕΝΟ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΕΚΤ+ ΚΑΤ’ ΕΤΟΣ

# ΓΙΑ ΤΗΝ ΠΡΟΓΡΑΜΜΑΤΙΚΗ ΠΕΡΙΟΔΟ 2021–2027

|  |  |  |  |  |  |  |  |
| --- | --- | --- | --- | --- | --- | --- | --- |
| **ΣΥΓΧΡΗΜΑΤΟΔΟΤΟΥΜΕΝΑ ΕΡΓΑ** | **ΦΥΣΙΚΟ ΑΝΤΙΚΕΙΜΕΝΟ** | | | | | | |
| **2022**  **Προϋπ.** | **2023** | **2024** | **2025** | **2026** | **2027** | **ΣΥΝΟΛΟ** |
| Ατομικοί Λογαριασμοί Μάθησης (ΑΛΜ) – Individual Learning Accounts (ILA) | 0 | 1.800 | 1.800 | 1.800 | 1.800 | 1.800 | 1.800 |
| Προγράμματα κατάρτισης για νέους εκτός εκπαίδευσης, απασχόλησης ή κατάρτισης (ΝΕΕΤs) | 0 | 560 | 560 | 560 | 560 | 560 | 2.800 |

# ΠΙΝΑΚΑΣ 7

# ΔΑΠΑΝΕΣ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΤΑΑ ΚΑΤ’ ΕΤΟΣ

# ΓΙΑ ΤΗΝ ΠΕΡΙΟΔΟ 2021–2026

|  |  |  |  |  |  |  |
| --- | --- | --- | --- | --- | --- | --- |
| **ΧΡΗΜΑΤΟΔΟΤΟΥΜΕΝΑ ΕΡΓΑ** | **ΣΥΝΟΛΙΚΕΣ ΔΑΠΑΝΕΣ** | | | | | |
| **2022**  **Προϋπ.**  **€** | **2023**  **€** | **2024**  **€** | **2025**  **€** | **2026**  **€** | **ΣΥΝΟΛΟ**  **€** |
| Προγράμματα κατάρτισης για απασχολουμένους και ανέργους για την απόκτηση ψηφιακών δεξιοτήτων | 56.733 | 1.995.055 | 2.877.374 | 2.857.838 | 0 | 7.787.000 |
| Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με την πράσινη οικονομία | 56.733 | 416.282 | 616.300 | 613.685 | 0 | 1.703.000 |
| Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με τη γαλάζια οικονομία | 56.734 | 113.633 | 170.086 | 169.547 | 0 | 510.000 |
| Προγράμματα κατάρτισης ανέργων για απόκτηση γνώσεων και δεξιοτήτων επιχειρηματικότητας | 86.400 | 1.245.030 | 1.336.240 | 1.332.330 | 0 | 4.000.000 |
| ΣΥΝΟΛΟ | 256.600 | 3.770.000 | 5.000.000 | 4.973.400 | 0 | 14.000.000 |

# ΠΙΝΑΚΑΣ 8

# ΦΥΣΙΚΟ ΑΝΤΙΚΕΙΜΕΝΟ ΣΥΓΧΡΗΜΑΤΟΔΟΤΟΥΜΕΝΩΝ ΕΡΓΩΝ ΑνΑΔ/ΤΑΑ ΚΑΤ’ ΕΤΟΣ

# ΓΙΑ ΤΗΝ ΠΕΡΙΟΔΟ 2021–2026

|  |  |  |  |  |  |  |
| --- | --- | --- | --- | --- | --- | --- |
| **ΧΡΗΜΑΤΟΔΟΤΟΥΜΕΝΑ ΕΡΓΑ** | **ΦΥΣΙΚΟ ΑΝΤΙΚΕΙΜΕΝΟ** | | | | | |
| **2022**  **Προϋπ.** | **2023** | **2024** | **2025** | **2026** | **ΣΥΝΟΛΟ** |
| Προγράμματα κατάρτισης για απασχολουμένους και ανέργους για την απόκτηση ψηφιακών δεξιοτήτων | 0 | 4.800 | 7.705 | 7.705 | 0 | 20.210 |
| Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με την πράσινη οικονομία | 0 | 710 | 1.145 | 1.145 | 0 | 3.000 |
| Προγράμματα κατάρτισης για απασχολουμένους και ανέργους για την απόκτηση γνώσεων και δεξιοτήτων που σχετίζονται με τη γαλάζια οικονομία | 0 | 120 | 190 | 190 | 0 | 500 |
| Προγράμματα κατάρτισης ανέργων για απόκτηση γνώσεων και δεξιοτήτων επιχειρηματικότητας | 0 | 575 | 680 | 680 | 0 | 1.935 |